Ruske neveste žele da se udaju za Srbe\nMLADE IZ BRATSKE RUSIJE\nRuskinje sve više biraju muževe iz Srbije. Takođe, i u Republici Srpskoj sve je više devojaka koje kao ruske neveste dolaze u te krajeve kako bi pronašle svog mladoženju, odnosno životnog saputnika. Da li i ovo, među brojnim drugim primerima, može da posvedoči kako su srpski i ruski narod srodni, toliko da kao da je reč o jednom narodu?!\nKada je u nedavnoj poseti Srbiji ruski potpredsednik vlade Dmitrij Rogozin figurativno izjavio, misleći na međudržavne odnose, da brak između Rusije i Srbije nije samo iz interesa, nego i iz ljubavi, verovatno nije ni slutio koliko njegove reči imaju svoju potvrdu i u stvarnom, realnom životu i to u bukvalnom značenju. Naime, reč je o tome da se poslednjih godina sve više Ruskinja iz Rusije udaje za Srbe, a taj trend se nastavlja i dalje.\nSamo ako uzmemo kao primer malo hercegovačko naselje Ljubinje, na jugozapadu Republike Srpske, tamo čak u većini domaćinstava žive upravo ruske neveste koje su u raznim vremenima došle da provedu život sa svojim srpskim izabranicima. Prva od njih je stigla u to mesto pre 22 godine, a poslednja se udala sasvim nedavno.\nOno što je posebno zanimljivo u ovom slučaju, to je da su Ruskinje dolazile u ovaj gradić sa svega nekoliko hiljada stanovnika uglavnom iz višemilionskog megalopolisa kao što je Moskva, i pritom ih nostalgija nije odvukla iz skromnog grada koji je postao njihov novi dom, već su sve ostale i uspešno su se prilagodile na novu sredinu.\nA drugi takav primer srećnih srpsko-ruskih brakova se nalazi u Prokuplju, gde su se Ruskinja i njen muž, tamošnji Srbin, odlučili da osnuju čak i Agenciju za upoznavanje momaka iz Srbije sa devojkama iz Rusije, Ukrajine i Belorusije. Oni su tu odluku obrazložili time što pogotovo na jugu Srbije postoji veliko interesovanje za takvom vrstom posredovanja, jer po nezvaničnim procenama samo u okolini tog grada ima nekoliko hiljada neženja. Sa druge strane, kako je rekla vlasnica pomenute agencije za bračno posredovanje, u Rusiji postoji značajan broj ženskih osoba koje su zainteresovane za udaju i život u Srbiji, a većina od njih su žene sa fakultetskim obrazovanjem, i dobro su informisane o zemlji u kojoj žele pronaći svoju porodičnu sreću, i ne smetaju im čak ni seoski uslovi života.\nPostoji Udruženje rusko-srpskog bračnog posredovanja i u Kraljevu, koje ima više od 35 rusko-srpskih brakova, sklopljenih (samo) u prošloj godini!\nSličnih primera ima još mnogo i teško ih je sve pobrojati, ali jedan od njih je posebno upečatljiv, i najbolje govori kako srpsko-ruski brakovi mogu biti veoma uspešni. Radi se o Ruskinji o kojoj su sredinom prošle godine pisale beogradske novine, a to je mlada teniserka Vesna Dolonc, koja je sada počela da nastupa i pobeđuje na svetskim turnirima pod srpskom zastavom. Ta rođena Moskovljanka je dete iz srpsko-ruskog braka, koja je ispričala da je njena majka Jekaterina Ruskinja, a tata Ratko Srbin, pa je zato nedavno uzela srpski pasoš i ima želju da, nakon osvajanja nekoliko značajnih međunarodnih turnira, počne da igra za reprezentaciju Srbije kao četvrti reket.\nS obzirom da je veliki broj Ruskinja do sada pokazao želju da svoje životne snove ostvari u zajednici sa srpskim ljudima, i s obzirom da su se u najvećem broju slučajeva oni zaista i ostvarili na uspešan način, potvrdile su se reči Patrijarha Srpskog koji je nekom prilikom izjavio „da su Rusi i Srbi jedan narod sjedinjen jednom verom i jednom crkvom, kojima u žilama struji ista slovenska krv“.\nA nešto slično je pre nekoliko dana kazao i starešina Podvorja Moskovske patrijaršije Vitalij Tarasjev prilikom uručenja predsedniku Skupštine grada Beograda Aleksandru Antiću ordena Svetog Serafima, kojim ga je odlikovao patrijarh Moskovski i sve Rusije Kiril. Tada je on rekao da su Srbi i Rusi „dva jednokrvna i jednoverna naroda“. A brojni primeri rusko-srpskih zajednica dokazuju da to nije samo figurativni izraz.\n2016-06-20T19:54:29+02:0020 јуна, 2016|Društvo|


NOVA GLUPOST: “Srbija će u Egipat izvoziti avione” – Gerila\nGerila > Društvo > NOVA GLUPOST: “Srbija će u Egipat izvoziti avione”\nNOVA GLUPOST: “Srbija će u Egipat izvoziti avione”\nobjavljeno na Apr. 23, 2019 u 3:06 pm\nDragan Marković Palma i privrednici iz Srbije i domaćin srpskoj delegaciji u poseti Egiptu general Ahmed Abdalah, održali su sinoć u Hurgadi sastanak, na kome su kao zaključci proizašli predlozi za predstojeću sednicu Mešovitog komiteta za ekonomsku saradnju Srbije i Egipta, kojim rukovode ministri spoljnih poslova Srbije i Egipta, Ivica Dačić i Sameh Šukri.\n– Pošto Srbija još uvek nema adekvatan sporazum sa Egiptom kada govorimo o izvozu govedine, junetine i teletine predlažem da se što je pre moguće potpiše takav sporazum, već na predstojećoj sednici Mešovitog komiteta za saradnju dve zemlje, a dok se to ne desi naš izvoz može ići preko Mađarske i Rumunije koje već imaju takve sporazume kao zemlje članice Evropske unije. Ovo bi bio važan sporazum za stočare u Srbiji, imajući u vidu da imamo veliki broj individualnih domaćinstava koji imaju spremne štale za uzgoj od 20 do 50 grla i imaju traktore i priključne mašine, tako da im avans u tom smislu nije potreban, ali ono što im jeste potrebno je siguran kupac i cena, a Egipat je tržište od 100 miliona ljudi i to bi bilo veoma važno za stočare u Srbiji. Ono što u ovom trenutku takođe Srbija može da izvozi u Egipat, pored pšenice je voće, posebno maline i kupine. Srbija je po proizvodnja malina među prve tri zemlje sveta i kvalitet srpske maline je broj jedan u svetu – rekao je Marković, koji je i predsednik Poslovnog saveta Srbije i Egipta.\nOno što iz Jagodine može da se izveze u Egipat su i laki avioni koje proizvodi kompanija “Aero east west” iz Jagodine, čiji vlasnik je deo ove privredne delegacije u poseti Egiptu. Vlasnik te kompanije Milorad Matić je rekao da se laki avioni koje njegova kompanija proizvodi tipa “SILA”, već izvoze za SAD i zemlje EU, te da su spremni za izvoz i u Egipat i afričko tržište. Vlasnik kompanije “JELA” iz Jagodine, Miroljub Radovanović koja se bavi proizvodnjom nameštaja je rekao da upravo iz Egipta njegova kompanija uvozi neke delove za nameštaje i da bi bilo veoma dobro kada bi Srbija postpisala sporazum sa Egiptom kao što imaju zemlje Evropske unije, čime bi se smanjili troškovi.\nPoslanička grupa “Dveri” od danas ne postoji\nSvađa Aje Jung i ministra kulture: “Nijedan ministar se nije toliko trudio da uguši Festival igre”


Vučić najavio ujedinjenje SNS-a i SPAS-a – NovostiDana.rs\n„Danas sam podneo predlog Predsedništvu stranke, koji je jednoglasno prihvaćen, da formiramo radnu grupu koja će krenuti u pregovore sa Šapićem o ujedinjenu u jednu političku stranku“, rekao je Vučić nakon sednice Predsedništva SNS i dodao da će zahtev biti poslat sutra.\n„U oktobru ćemo izaći sa novim timom koji ćemo predstaviti gradjanima Srbije za predstojeće izbore na više nivoa, koji će biti održani na proleće 2022. godine“, rekao je Vučić.\nPredsednik Srbije Aleksandar Vučić izjavio je večeras da „garantuje“ da će u slučaju da Priština podnese tužbu za navodni genocid na Kosovu, Srbija „iz svega toga izaći kao pobednik“.\n„Moraće to da urade pod tudjom zastavom a to bi onda izazvalo druge vrste komplikacija ali garantujem da će Srbija iz svega toga izaći kao pobednik“, rekao je Vučić odgovarajući na pitanja novinara posle sednice Predsedništva Srpske napredne stranke (SNS) u Beogradu.\nKazao je da ga u narednom periodu očekuje „mnogo važnih“ sastanaka, izmedju ostalih i sa generalnim sekretarom NATO pakta Jensom Stoltenbergom u Briselu.\n„Time ćemo da uštedimo 700-800 miliona evra, to ćemo da dobijemo od evropskih poreskih obveznika ali to neće da promeni njihovo mišljenje o Kosovu“, kazao je Vučić.\nPredsednik Srbije i lider Srpske napredne stranke (SNS) Aleksandar Vučić izjavio je večeras da želi da ostane „još neko vreme“ na čelu SNS kako bi doprineo borbi protiv „tajkuna i kriminalaca koji su razorili Srbiju“.\n„Nadam se da će od petka otvoriti restorane i kafiće ali ću slušati šta kažu stručnjaci. Tako smo počeli i uz ogromne žrtve od 6.500 gradjana, verujem da ćemo biti uspešniji od drugih i da ćemo pobediti tu pošast“, kazao je Vučić.


PoslovneBiznis idejeAzra Hadžiomeragić predstavila BBI banku na međunarodnoj konferenciji u Londonu\nAzra Hadžiomeragić, član Uprave Bosna Bank International d.d. Sarajevo, održala je prezentaciju na temu „Upotreba samouslužnih servisa s ciljem smanjenja gotovinskih operacija i povećanja vrijednosti poslovnica“ na međunarodnoj konferenciji „Self-Service and Digital Banking 2022.“ koja se 18. i 19. maja održala u Londonu (UK).\nDogađaj je u Londonu okupio međunarodne banke, inovativne fintech-ove, vodeće dobavljače, novinare i industrijske analitičare kako bi diskutovali o kritičnim pitanjem kako iskoristiti najsavremeniju tehnologiju za premošćivanje prepreka između fizičkog i digitalnog svijeta.\nU pitanju je vodeća međunarodna konferencija posvećena samouslužnim finansijskim servisima, digitalnom bankarstvu i fintechu kojoj je ove godine prisustvovalo oko 300 učesnika iz 120 organizacija iz više od 50 država svijeta.\nProgram stručnih govornika uključivao je studije slučaja vodećih banaka i fintech kompanija, a ujedno je omogućio neusporedivo učenje i umrežavanje eksperata. Više informacija o konferenciji dostupno je na: www.rbrlondon.com/ssdb.


Štrajkači „Goše“ ne odustaju od protesta u Beogradu - podunavlje.info\nŠtrajkači „Goše“ ne odustaju od protesta u Beogradu\nBEOGRAD/SMEDEREVSKA PALANKA, 20. avgust 2017 – U nedelju, dva dana uoči najavljenog protesta radnika „Goše“ ispred zgrade Vlade Srbije, saopštenjima su reagovala dva ministarstva – privrede i unutrašnjih poslova. Štrajkače to nije pokolebalo, kažu: „Sve je to lepo ali vidimo se u utorak u Beogradu“.\n„Ministar privrede u Vladi Republike Srbije Goran Knežević poručio je danas povodom najave protesta radnika ‘Goše’ da to nije rešenje, i još jednom pozvao vlasnika te fabrike da sedne sa zaposlenima za sto, kako bi zajednički došli do najboljeg rešenja“, stoji na zvaničnom sajtu Vlade Srbije.\nMnistarstvo privrede dalje u saopštenju navodi da je „veoma iznenađeno najavom protesta radnika ‘Goše’, privatne kompanije u vlasništvu Lisnart holding limiteda, u utorak ispred zgrade Vlade Srbije, budući da su pre nepunih mesec dana predstavnici sindikata javno poručivali da im je država, koja i nema vlasničkog udela u toj firmi sa sedištem na Kipru, dala izuzetno korektnu ponudu. U potpunosti razumemo težak položaj radnika ‘Goše’ koje je prethodni vlasnik ŽOS Trnava iz Slovačke ojadio za oko 20 plata i nije uplaćivao doprinose, ali je nejasno zašto bitno menjaju poruku koju su nedvosmisleno poslali pre samo mesec dana, ponovo traže pomoć države i najavljuju proteste“.\n– Dobro, oni sad svi mogu da kažu šta hoće, ali ja mislim da nije korektno, mi pet meseci štrajkujemo a da njih nije briga za nas – na ovo kaže Milan Vujičić, predsednik štrajkačkog odbora.\n“Obezbeđena im je, između ostalog, jednokratna novčana pomoć od 60.000 dinara po zaposlenom, a zdravstvene knjižice su overene do 30. septembra 2017. zahvaljujući uplati od 6,5 miliona dinara iz budžeta Srbije“, navodi se na kraju saopštenja Ministarstva privrede.\n– Eto nas u utorak kod njih, samo ako nas negde, ne daj Bože, ne zaustave – potvrđuje Vujičić da ne odustaju od namere od protesta pred zgradom Vlade Srbije.\nA reagovali su i iz ministarstva na koje Vujičić misli kada pominje zaustavljanje.\n„Ministarstvo unutrašnjih poslova ističe da ni u jednom momentu nije zabranilo skup radnika FŠV ’Goša’, najavljen za utorak, 22. avgust, i da će, u skladu sa zakonom, preduzeti sve mere i radnje u cilju mirnog i bezbednog održavanja skupa. Napominjemo da policija u skladu sa Zakonom o javnom okupljanju, ne odobrava najavljene skupove, već da samo u zakonom jasno propisanim uslovima, može doneti odluku o neodobravanju njihovog održavanja. U konkretnom slučaju policija je primila prijavu o održavanju javnog skupa i odgovorno lice obavestila o merama koje prema zakonu, kao organizator treba da preduzme u pogledu njegovog bezbednog održavanja“, stoji u saopštenju MUP-a.\nVujičić potvrđuje da su ga zvali, misli da je gospođa iz Centra za javni red i mir Beograda, da joj je kazao da oni dolaze, sve i da je skup zabranjen.\n“Ističemo da ni u jednom momentu nije pominjana zabrana skupa niti je doneta bilo kakva odluka u tom pravcu. Policija će u skladu sa zakonom, preduzeti sve mere i radnje u cilju mirnog i bezbednog održavanja skupa“, završava MUP svoje saopštenje.\nTome se, kažu štrajkači, i oni nadaju.\nMeđunarodna izložba pasa – pobednik doberman iz Rusije\nPobeda Smedereva na startu nove sezone\nKOVIN/VELIKA PLANA/SMEDEREVSKA PALANKA, 19. januar 2022 – Plivanje za...\nDRUŠTVO Kovin NAJNOVIJE Smederevska Palanka Velika Plana\nSMEDEREVSKA PALANKA, 18. januar 2022 – Fondacija “Lajf Lajn”...\n22/01/2022, 11:57 am


Razgovarano o projektu „E-inspekcije“\nNa sastanku sa stručnjacima angažovanim ispred Svjetske banke\nNakon posjete Upravi za inspekcijske poslove BPK Goražde, gdje su sa direktorom kantonalne Uprave za inspekcijske poslove Midhatom Hadžiomerovićem razgovarali o dostignutom stepenu realizacije projekta „E-inspekcije“ na području BPK Goražde, stručnjaci zaduženi za evaluaciju i praćenje ovog projekta ispred Svjetske banke susreli su se sa premijerom BPK Goražde Emirom Fraštom i ministrom za finansije Muhidinom Plehom.\nNa zajedničkom sastanku, razgovarano je o značaju ovog projekta za naš kanton te njegovim prednostima koje se ogledaju u osavremenjavanju rada inspekcijskih organa i efikasnijem vršenju inspekcijskog nadzora. Krajnji cilj ovog projekta, koji se realizuje uz podršku Svjetske banke, te Vlade Federacije i kantonalnih vlada, jeste informatizacija poslovanja i uvođenje elektronskog vršenja inspekcijskih kontrola u svim upravama za inspekcijske poslove u Federaciji.\nPrema riječima direktora Uprave za inspekcijske poslove BPK Goražde, ovaj savremeni način inspekcijskog nadzora se od 1. januara 2012. godine, u punom kapacitetu, primjenjuje u našem kantonu i kantonalna Uprava već vrši razmjenu podataka o inspekcijskom nadzoru sa Federalnom upravom za inspekcijske poslove. U narednom periodu očekuje se i uvezivanje u sistem svih kantonalnih uprava, čime će biti omogućena i razmjena podataka o inspekcijskom nadzoru između svih kantona.\nPremijer Emir Frašto izrazio je, danas, opredijeljenje Vlade da, i ubuduće, podrži projekte i aktivnosti koji će doprinjeti unaprjeđenju rada kantonalne inspekcije, s posebnim akcentom na uvođenje savremenih standarda u poslovanje inspekcije.


Pomoć - Poručivanje / Dental Medical\nBLT RC TD Ø 3.5 L 41.0 Twist drill\nŠmirgla u koturu 240\n3.5V Hal diag otoscope\nPOMOĆ ZA WEBSHOP\nNajbolji kvalitet i najveći izbor\nNa raspolaganju smo Vam, svakim radnim danom, od 9h do 17h. U slučaju da pozovete u neko drugo vreme, možete svoju porudžbinu ostaviti na telefonskoj sekretarici, a sledeći radni dan će Vas komercijalista pozvati.\nIskoristite priliku da Vas svake nedelje poziva neko iz naše komercijale. Bez obaveze poručivanja, saslušajte trenutne promocije, novu ponudu i druge informacije. Ako želite da ugovorite poziv kontaktirajte nas na 024/554-927.\nNaš servis za kupce sastoji se od visoko obrazovanih i stručnih ljudi koji će Vam pružiti pomoć u svakom trenutku. Ako želite da pričate sa nekim od njih pozovite na broj centrale 024/554-927\nNa broj centrale DentalMedical-a 024/554-927\nNa broj 024/527-000\nPosetite naš maloprodajni objekat u Subotici, Harambašićeva 8.


U Novom Sadu 10.000 nelegalnih potrošača vode - Novi Sad\nU Novom Sadu 10.000 nelegalnih potrošača vode\n11:02:00 14.02.2018, Komentara: 0\nNovi Sad – Prema procenama tehničkog sektora JKP „Vodovod i kanalizacija“, Novi Sad ima gotovo 300 kilometara nelegalno sagrađene vodovodne mreže priključene na sistem ovog preduzeća.\nBorislava Pejanović, portparol JKP „Vodovod i kanalizacija“ kaže za "Večernje novosti" da se iz ove mreže vodom snabdeva nešto manje 10.000 potrošača koji i pored nelegalnih priključaka - ipak plaćaju utrošenu vodu. Ovaj problem najčešće je zastupljen u naseljima gde je u poslednje dve decenije bilo mnogo divlje gradnje, a uporedo sa nelegalnom izgradnjom objekata napravljene su i nelegalne vodovodne mreže.\nNa magistralne cevovode za Petrovaradin i Sremske Karlovce pet puta je pokušano nelegano priključenje, a dva evidentirana su u naselju Adice, pišu Novosti.\n- Imamo u sistemu oko 50.000 legalnih priključaka i nešto manje od 10.000 nelegalni. Većina nelegalnih korisnika privremeno je evidentirana i s njima je sklopljen sporazum o privremenom korišćenju, pa im se na osnovu toga i naplaćuje utrošena voda - precizira Pejanovićeva.\nOna objašnjava kako svake godine ekipe „Vodovoda“ u proseku evidentiraju oko 200 slučajeva novog nelegalnog priključivanja na vodovodnu mrežu. Prema njenim rečima, nelegalni priključak se može privremeno evidentirati, ali samo ako se nalazi na nelegalno izgrađenoj vodovodnoj mreži koja ima ugrađen glavni vodomer, a ne postoje uslovi za legalno priključenje. Uslov je i da nelegalna mreža nije spojena na magistralne cevovode.\nInače, JKP „Vodovod i kanalizacija“ ima takozvanu nultu toleranciju prema nelegalnom priključivanju na redovnu vodovodnu mrežu. To znači da će svi nelegalni priključci biti isključeni, uz naplatu troškova ovog posla.\nPritisak: 1003.7 mb


Bosna i Hercegovina od 2021. godine ukidaju subvencije za MHE | Energetski portal Srbije\nPremijer Federacije Bosne i Hercegovine Fadil Novalić održao je u utorak, u sedištu Vlade FBiH u Sarajevu, radni sastanak sa federalnom ministarkom ekologije i turizma Editom Đapo, federalnim ministrom energije, rudarstva i industrije Nerminom Džindićem i federalnim ministrom poljoprivrede, vodoprivrede i šumarstva Šemsudinom Dedićem. Razgovarali su kratkoročnim merama i aktivnostima koje će se što pre doneti, a sve na osnovu ranijeg zaključka Parlamenta Federacije BiH o potpunoj zabrani izgradnje malih hidroelektrana, kao i na osnovu zahteva predstavnika NVO-a iz Koalicije za zaštitu reka.\nDogovorena je izmena i dopuna nekoliko pravilnika. U resoru ekologije i turizma u toku su izmene Pravilnika o pogonima i postrojenjima koji mogu biti izgrađeni i pušteni u rad samo ako imaju ekološku dozvolu i to na način da će ovo federalno ministarstvo preuzeti izdavanje ekoloških dozvola za kapacitet preko 150 kW.\nRadi se i na Pravilniku o načinu formiranja i rada stručnih komisija za ocenu studija o proceni uticaja na okolinu u postupku izdavanja ekološke dozvole za pogone za proizvodnju hidroelektrične energije. Ovim izmenama se definiše osnivanje posebnih komisija za ocenu studija uticaja na okolinu prilikom izgradnje pogona za proizvodnju hidroelektrične energije.\nU izradi izmena pomenutih pravilnika učestvuju i predstavnici Koalicije za zaštitu reka.\nKad je u pitanju resor energije, rudarstva i industrije, između ostalog, od 1. januara 2021. godine neće se produžavati davanje podsticaja za male hidroelektrane, a sredstva predviđena za to preusmeriće se kao podsticaji drugim obnovljivim izvorima energije.\nMinistarstvo poljoprivrede, vodoprivrede i šumarstva je u skladu sa ranijim zaključkom Vlade FBiH krenulo u izmene Pravilnika o ekološki prihvatljivom protoku koji će precizirati način merenja dozvoljenog protoka u kojem mala hidroelektrana može da radi.\nNaime, cilj je da se ekološki prihvatljiv protok meri u realnom vremenu i IT sistemom automatski očitava u agencijama za vode kako bi agencije mogle reagovati u slučaju da mala hidroelektrana ne poštuje princip ekološki prihvaljivog protoka.\nTakođe, istaknuto je da se instrumenti Kataloga kriterijuma o održivom razvoju ugrade u pravila o dodeli koncesija, a isto će biti preporučeno i drugim oblastima.\nFoto-ilustracija: Unsplash (Jeffrey Workman)\nUčesnici sastanka upoznati su i sa analizom koja, između ostalog, ukazuje da u ovoj godini nije izdata ni jedna energetska dozvola sa federalnog nivoa kako bi bila izgrađena mala hidroelektrana.\nPrethodne tri godine izdavana je godišnje po jedna dozvola za ove svrhe, dok je u 2014. i 2015. godini izdato po 11 ovakvih dozvola, s tim da su dozvole u 2015. godini izdate pre dolaska aktuelnog saziva Vlade.\nTokom sastanka govorilo se i o dugoročnim merama u cilju spašavanja naših reka, među kojima je ustavna zaštita vode i prava na pitku vodu.\nNa predstojećoj sednici Vlade FBiH očekuje se informacija o preduzetim merama i aktivnostima kao i one koje će uslediti, a vezano je za postupanje po pomenutom zaključku Parlamenta i zahteva Koalicije za zaštitu reka.\nIzvor: Vlada BiH\nKoalicija za zaštitu reka


A. Milutinović, Kossev\nKako pišu pojedini kosovski mediji, lideri tri opozcione partije - LDK, PSD i Samouverenje sastaće se u toku nedelje ne bi li intezivirali saradnju i dogovorili naredne korake po pitanju sadržaja predloga za izglasavanje nepoverenja Vladi PAN koalicije.\n- Za sada možemo da potvrdimo da su opozicione partije posvećene obaranju vlade, ali ne i poslanici većine. To ne znači da nećemo pokušati da u narednim danima prikupimo i potpise poslanika koji su bili kritični prema ovoj Vladi -rekao je za "Kohu" Glauk Konjufca, predstavnik druge najveće opozicione partije na Kosovu, Samoopredeljenja.\nHaradinajeva Vlada na klimavim nogama\nBudući da opozicionari nedostaje podrška nekoliko glasova poslanika koji su u trenutnoj poziciji postavlja se pitanje da li će Srpska lista biti jezičak na vagi, budući da je ova politička opcija bila u deo vlasi, ali je nakon uvođenja drakonskih taksi odlučila da pređe u opoziciju.\nZanimljiva je činjenica da je Srpska lista svojevremeno opozciji ponudila mogućnost podrške za obaranje Vlade, međutim, tada se opoziciji nije dopala saradnja sa srpskom opcijom.\nPodsećanja radi, u nedelju su održani lokalni izbori u četiri opštine na sveru Kosova i Metohije, a pobedu su odneli srpski predstavnici. Inače, Socijaldemokratska partija Kosova formirana je u maju prošle godine. Ova partija levog centra, nastala je nakon što je 12 nezavisnih poslanika u kosovskoj Skupštini, ranije napustilo pokret Samoopredeljenje Aljbina Kurtija.\nLDK, PSD i Samoopredeljenje su više puta od jeseni prošle godine predlagali rezolucije o raspuštanju vlade, ali ni ovi neobavezujući akti tada nisu usvajani zbog nedostatka glasova.\nFINALNA FAZA I Priština se sprema za gorke pilule\nPRIŠTINA SPREMA SRAMOTAN ZAKON Ko pomene ZLOČINCE IZ OVK u negativnom kontekstu, mogao bi da završi u ZATVORU\nNiko ne može da kaže hoće li pitanje Kosova biti rešeno do kraja godine, a od toga - kada, mnogo važnije je kakvo će rešenje biti na stolu, kaže u intervjuu za "Blic" Boris Tadić, bivši predsednik Srbije i lider Socijaldemokratske stranke.\nPRVI UTISCI JUNAKA ZVEZDINE TITULE Bili Beron posle koša za trofej: Ovo je bilo LUDO!


Nakon što je Partizan u drugom kolu Lige konferencija savladao ekipu Flore, i to upravo golovima Markovića, evropska kuća fudbala ga je uvrstila među kandidate za najboljeg igrača kola.\nCrno-beli su putem društvenih mreža pozvali sve ljubitelje crno-belih da upravo za "Markeca" glasaju u pomenutom izboru na sajtu UEFA, ali - pobeda neće biti laka.\nJer, među preostala tri kandidata nalazi se i kapiten engleske reprezentacije Hari Kejn, koji je iz tri šuta postigao tri gola u pobedi Totenhema nad Murom od 5:1.\nGlasanju možete pristupiti na ovom linku zvanične internet prezentacije UEFA, a ono traje danas do 15 časova.\nFK Partizan Lazar Marković Liga konferencija FK Flora


Nove prostorije penzionerima\nNove prostorije penzionerima\nU centru Teslića počela je izgradnja stambeno-poslovne zgrade u kojoj će penzioneri dobiti nove prostorije\nNovosti / 10. 06. 2012\nU centru Teslića počela je izgradnja stambeno-poslovne zgrade u kojoj će penzioneri dobiti nove prostorije za druženje, a riječ je o zajedničkom projektu teslićkog Udruženja penzionera i preduzeća "TN komerc" iz ove opštine.\nPresjednik Udruženja penzionera Đorđo Stanković rekao je da je udruženje u ovaj projekat uložilo građevinsko zemljište na atraktivnoj lokaciji u najužem centru grada, a investitor će zauzvrat prvi od šest spratova zgrade površine 2.652 metra kvadratna ustupiti penzionerima.\n"Imamo puno povjerenje u investitora. Sve troškove koje je udruženje imalo oko procedure pribavljanja neophodne dokumentacije za početak gradnje investitor je nadoknadio u cjelosti," rekao je Stanković i dodaje da bi u nove prostorije po odredbama ugovora trebali ući nakon godinu dana od početka izvođenja radova.\nStanković je naglasio da će dovršetkom projekta teslićki penzioneri imati dobre uslove da ostatak života provode kvalitetnije i sadržajnije nego do sada.\n"Dobićemo 490 metara kvadratnih namještenog prostora u kome će biti kuhinja i restoran", rekao je Stanković i dodao da će nove prostorije uključivati i TV i bilijar salu, prostor za društvene igre, biblioteku, te ambulantu u kojoj će svakodnevno po dva sata ordinirati ljekar.\nDirektor "TN komerc" Neđo Todić rekao je da se radi o korektnom poslu u kome su obije strane prepoznale svoj interes, naglasivši da će sve biti urađeno u skladu sa potpisanim ugovorom. On je dodao da je na objektu već urađen temelj.


Veran Matić novi predsednik Upravnog odbora ANEM-a - Dijalog.net\nNaslovna Politika Veran Matić novi predsednik Upravnog odbora ANEM-a\nBeograd, 15. Maj 2019. – Novi predsednik Upravnog odbora Asocijacije nezavisnih elektronskih medija (ANEM) je Veran Matić (1962), odlučeno je na sednici Skupštine ove asocijacije.\nMatić je jedan od osnivača ANEM i prvi predsednik asocijacije u periodu od 1993. do 2003. godine, a sada će je ponovo predvoditi u narednom četvorogodišnjem periodu.\nNa funkciji predsednika ANEM on je zamenio Milorada Tadića, koji je na toj poziciji bio poslednjih pet i po godina.\nMisija ANEM – 2.0 biće, kako je rekao, fokusirana na strateška polja – produkcija i distribucija medijskog sadržaja, edukacija medijskih producenata i publike, podsticanje partnerstava sa državnim institucijama, privredom, nevladinim sektorom i međunarodnim organizacijama i finansiranje i monetizacija medijskog sadržaja u digitalnoj eri.\n"Svaki član ANEM biće ravnopravan partner u ostvarivanju ovih zadataka, a oni, svi zajedno, imaju za cilj kreiranje raznovrsnijeg, otvorenijeg, stabilnijeg i profesionalnijeg medijskog tržišta", naveo je novi predsednik ANEM.\nNa sednici Skupštine ANEM za članove Upravnog odbora izabrani su Svetlana Kojanović, Ivana Petrović, Slobodan Krajnović i Milorad Tadić.\nPrethodno Mijatović: Srpske vlasti da preispitaju nacrt zakona koji uvodi kaznu doživotnog zatvora bez prava na uslovnu slobodu\nSledeće CINS: Umesto imenovanja Siniše Malog za doktora nauka, Senat Univerziteta odlučio da ostavi vremena za žalbu\nTop Tags vladavina prava Društvo konkurs Evropska unija ljudska prava Evropska komisija mladi Civilno društvo istraživanje Vlada Republike Srbije mediji evropske integracije OCD Srbija i Evropska unija lokalna samouprava


Protest '1 od 5 miliona': Podrška studentima Beogradskog univerziteta\nGrađani ispred Rektorata Beogradskog univerziteta su dali podršku studentima koji blokiraju tu zgradu.\nDve teme su bile dominantne u uvodnim obraćanjima protesta - bojkot izbora i aktuelna blokada zgrade Rektorata Univerziteta u Beogradu u kojoj se već 30 sati studenti, okupljeni oko organizacije "1 od 5 miliona", nalaze zaključani. Zahtevaju razrešenje ministra finansija Siniše Malog zbog optužbi da je plagirao doktorat i depolitizaciju Beogradskog univerziteta.\nMoma Kovačević, jedan od studenata koji učestvuje u blokadi, poručio je okupljenima na protestu da studenti neće odustati.\n"Više studenata je bilo fizički napadnuto. Od uprave Rektorata nismo čuli još nijednu javnu osudu. Noćas su studenti bili zaključani i zbog toga grupa koja je htela da uđe, to nije mogla. Zato smo danas od 16 časova preuzeli potpunu kontrolu nad zgradom Rektorata", rekao je Kovačević.\nU petak, 13. septembra, dan uoči protesta, studenti okupljeni u okviru organizacije "1 od 5 miliona" blokirali su zgradu Rektorata Univerziteta u Beogradu gde je došlo do incidenta. Verbalni sukob i gurkanje nastalo je između dve grupe studenata – onih okupljenih oko "1 od 5 miliona" i druge grupe koja se predstavila kao "Nezavisna studentska organizacija".\nStudenti "1 od 5 miliona" ranije su najavili blokadu Rektorata ukoliko se ne ispuni njihov zahtev da rektorka Univerziteta Ivanka Popović od premijerke Ane Brnabić zatraži razrešenje ministra finansija Siniše Malog zbog afere "plagijata master rada".\nNa ovom protestu, podršku studentima dala je i profesorka biologije Beogradskog univerziteta, Biljana Stojković.\n"Nisam hrabra, već ne možemo da ignorišemo naše studente. Duboki naklon, oni se bore i za nas", rekla je Stojkovićeva.\nUčesnicima protesta obratio se i potpredsednik Narodne stranke, Nikola Jovanović. On je pozdravio odluku Ujedinjene Demokratske stranke da bojkotuje izbore te pozvao i okupljene građane da to učine.\n"'Ne pristajem' su dve magične reči. Ne pristajemo na lažne izbore! Nećemo da parazitiramo u sistemu koji je korumpiran", rekao je Jovanović.\nMeđu okupljenim građanima bio je i lider Narodne stranke, Vuk Jeremić u majici na natpisom "bojkot".\nNakon okupljanja na Platou ispred Filozofskog fakulteta, kolona građana je krenula u šetnju.\nUčesnici protesta ostavili su ispred ulaznih vrata Komore javnih izvršitelja Srbije mrežicu i kantu sa krečom navodeći da to simbolizuje polomljenu ruku novosađanske Slobodanke Ninić koja je izbačena iz svog stana.\nJedan od organizatora protesta, Srđan Marković, rekao je novinarima prilikom ostavljanja kante da će zagipsati sva vrata javnih izvršitelja u Srbiji ukoliko oni nastave da zloupotrebljavaju Zakon o izvršenju i obezbeđenju i izbacuju socijalne slučajeve iz svojih domova.\nSlobodanki Ninić iz Novog Sada je pre nekoliko dana polomljena ruka prilikom izbacivanja iz stana uz intervenciju policije i vatrogasaca.\nI mada je kraj protesta bio planiran kod Komore izvršitelja, organizatori su pozvali građane da se vrate do platoa kod Filozofskog fakulteta i zgrade Rektorata Beogradskog univerziteta kako bi podržali studente.\nKod Rektorata građanima se kratko obratila studentkinja Mila Jovanović. Zahvalivši se na podršci, poručila je da studenti ostaju u Rektoratu.\nSada već punih devet meseci, građani glavnog grada Srbije protestuju svake subote u centru Beograda. U tom periodu održan je i jedan veći protest kome su se priključili građani i drugih gradova Srbije.\nProtesti nisu prekidani ni tokom letnjih meseci. U avgustu, na jednom od okupljana, došlo je do incidenta kada su organizatori hteli da ostave listu zahteva za održavanje fer izbora ispred zgrade Predsedništva Srbije.\nAntivladini protesti počeli su 8. decembra 2018. a inicijalan povod bio je napad na jednog od lidera opozicije, Borka Stefanovića, koji je pretučen uoči održavanja tribine opozicionog Saveza za Srbiju u Kruševcu.\nUčesnici i organizatori protesta još od početka decembra 2018. traže od vlasti u Srbiji da se obezbede uslovi za fer i ravnopravne izbore, da se omogući nezavisnost rada kontrolnih tela, kao i da se stvore uslovi za povratak opozicije u parlament a da se njihovi stavovi čuju na državnoj Radio-televiziji Srbije (RTS).


VULIN: Službe znaju puno, čekamo kraj istrage | Ekspres.net\nVULIN: Službe znaju puno, čekamo kraj istrage\nMinistar odbrane Aleksandar Vulin rekao je da su srpske službe vrlo intenzivno pratile ne samo ruskog obaveštajca Grigorija Klebana, već i pripadnike drugih obaveštajnih struktura, a to rade i sada.\nOn je poručio da građani nemaju nikakvog razloga za brigu i da bi razloga za brigu bilo kada nase bezbednosne strukture ne bi znale za takve slučajeve.\nVulin je dodao i da bi mogao da kaže puno o srpskom bezbednjaku koji je u centru afere sa ruskim obaveštajcem, ali da to ne može da učini u interesu istrage dok se tužilaštvo ne oglasi.\n"Neću ništa reći o tom čoveku dok se ne završe odgovarajuće zakonske radnje i istražni procesi i dok se tužilaštvo ne oglasi, kako u interesu istrage, tako i u interesu bezbednosti naše zemlje", rekao je Vulin gostujući u emisiji "Sedmica" Radio Beograda.\nOn kaže i da očekuje skoru reakciju tužilaštva u ovom slučaju.\nOn ističe da srpske službe strane obaveštajce ne dele na prijateljske i neprijateljske već, kako kaže, samo rade ono što im je zakonska obaveza, a to je očuvanje bezbednosti zemlje.\n"Nije važno to da li su pripadnici obaveštajnih slulžbi iz prijateljske ili manje prijateljske zemlje, već da li su uspeli da dođu do nekih informacija koje bi mogle biti vitalne za bezbednost zemlje", rekao je Vulin.\nPovezane vesti - 5 old school špijunskih tehnika koje Rusi i dalje koriste\nKaže i da srpske službe znaju koje sve obaveštajne sluzbe pokušavaju da dođu do određenih informacija na teritoriji naše zemlje, a to nije samo predstavnik ruske obaveštajne službe.\n"To su predstavnici svih zapadnih zemalja, mogih zemalja u našem regionu, brojnih zemalja koje smatraju da na taj način mogu da ostvare neku korist ili interes za svoje zemlje, svoje armije, svoje obaveštajen strukture", kaže ministar odbrane.\nOn podseća da su pre desetak dana, koordinisanom akcijom BIA i VBA uhapšena tri radnika kompanije "Prvi partizan" iz Užica, kao i državljanin Severne Makedonije.\n"Takvih pokušaja industrijske špijunaže je bilo i pre, a biće ih i u budućnosti, ali je važno da se oni sprečavaju", kaže Vulin i dodaje da će svi koji se bave takvim aktivnostima biti predmet interesovanja službi bezbednosti.\nPovezane vesti - Ko sabotira srpsku namensku industriju?\n"U čemu je razlika između njih? U tome šta može ili ne može da naškodi Nebojši Stefanoviću", zapitao je Vulin.\nZa njega su, kaže, svi oni špijuni, ali dodaje da to samo njegovo mišljenje, a da će odluku doneti nadležni sud.\naleksandar vulin špijuni službe Grigori Kleban


Youth Policy - Novosti\nZavršni sastanak Upravnog odbora projekta “EU podrška koordinaciji i implementaciji Koordinisane politike za mlade u BiH” (EUNYP) održao se danas u Sarajevu.\nEU finansira ovaj projekt kroz Instrument za pretpristupnu pomoć (IPA 2008) u iznosu od 606.000 eura. Cilj EUNYP projekta (www.youthpolicy.ba) je poboljšanje položaja mladih u Bosni i Hercegovini kroz stvaranje odgovarajućih uvjeta za bolji i efikasniji dijalog, kao i djelotvorniju koordinaciju interesnih grupa odgovornih za pitanja mladih u BiH. Projekt je počeo sa radom u januaru 2012. godine, i trajat će do kraja decembra 2013. Projekt provodi konzorcij koji predvodi EEO Group S.A. u saradnji sa EPRD Ltd, Particip Gmbh i OKC-om.\nNa ovom sastanku su predstavljeni završni izvještaj projekta, kao i trogodišnji plan rada Komisije za koordinaciju pitanja mladih u BiH.\n“Mladi ljudi u BiH su suočeni sa različitim, često povezanim izazovima koji utiču na različite aspekte njihovih života, počevši od obrazovanja do nedostatka mogućnosti za zaposlenje na tržištu rada, pa sve do nedovoljne socijalne zaštite i standarda života. Zbog toga je važno promjeniti pristup mladih ljudi u BiH, iz pasivnog u aktivni, kako bi preuzeli odogovonost za vlastitu budućnost, ali i pokazati interesnim zajednicama kako mogu podržati ovu promjenu. Vjerujemo da je rad koji će Komisija za koordinaciju pitanja mladih u BiH obavljati u budućnosti od presudne važnosti u ovom pogledu.” – izjavio je Erling Have, vođa tima.\nČlanovi Upravnog odbora projekta su predstavnici Komsije za koordinaciju pitanja mladih u BiH; Ministarstva civilnih poslova BiH; Ministarstva porodice, omladine i sporta RS; Ministarstva kulture i sporta FBiH, Vlade Brčko distrikta BiH, Delegacije Evropske unije u BiH i EUNYP projekta.


Otplatili stanove, a deceniju čekaju na useljenje\nProtest prevaranih kupaca stanova u SPO „15. maj“ Tuzla\nPovicima „Lopovi, lopovi...“, prevareni kupci stanova i poslovnih prostora u Stambeno-poslovnom objektu „15. maj“ u Tuzli danas su po prvi put na ulici iskazali svoje nezadovoljstvo zbog činjenice što su davno otplatili svoje stanove, a deceniju čekaju na useljenje.\nPrevareni kupci najodgovornije za njihovu desetogodišnju agoniju smatraju Direkciju za obnovu i izgradnju Tuzla, Grad Tuzla i GP „Giprom“, te Tužiteljstvo TK koje uprkos brojnim dokazima o, kako kažu prevareni kupci, kriminalu neviđenin razmjera nisu procesuirali odgovorne osobe.\nPrevareni kupci su sklapali ugovore sa Direkcijom za obnovu i izgradnju Tuzla, koja je bila u većinskom vlasništvu Općine Tuzla (danas Grad Tuzla op.a) i u čijem su Upravnom odboru bila dva člana općinske administracije. Ugovori su sklapani i sa GP „Giprom“ Tuzla.\n-Nas je Enver Bijedić, tadašnji direktor Direkcije, pozivao da platimo rate za stanove, ali nam nikad nije odgovorio na upite kada će zgrada biti gotova. Iz gradske administracije nas pitaju zašto smo deset godina šutili. Šutili smo jer smo imali njihova obećanja da će zgrada biti gotova – kaže Sevleta Avdić, koja u svoj kupljeni stan nikad nije uselila.\nProtesni skup prevarenih kupaca završen je ispred zgrade Tužiteljstva TK, a nakon što je oko stotinu prevarenih kupaca prevalilo put od Brčanske Malte.\nProtesti na Malti zbog ubistva novinarke\nSarajlije se okupile na Trgu Barcelone u znak podrške Kataloncima\nNa listi "Rajskih dokumenata" i Vučićev ministar, najbogatiji političar u Srbiji 06.11.2017 12:18


B-LINK 2009 - cetvrti dan festivala - 4. oktobar 2009.\nB-LINK 2009 – BILTEN 04\nNedelja, 4. oktobar – INOVATIVE COMMUNICATION (DIGITAL WORLD)\nBeograd, 4. oktobar: Veceras je u prostoru O3ONE-a održana poslednja tematska celina u okviru Beogradskog festivala novih komunikacija, B-LINK.\nPrezentacijom grupe mladih autora 800600studio, zapoceta je tema inovativnih tehnologija u smeru progresivnih softverskih rešenja. Projekat koji je 800600 studio prikazao je softver koji je bio deo Microsoftovog konkursa za obrazovanje. Naime, Web Sight je platforma koja omogucava slepima i slabovidima da koriste internet, a sve je zamišljeno po upotrebi Brajeve azbuke u tehnološkom okviru. Taktilnim putem, korisnik izdvaja vizuelne celine koje su optimizovane za upotrebu, te na taj nacin omogucava pristup digitalnim sadržajima. Ovaj nagradeni projekat ceka svoju hardversku platformu usled potrebe za finansiranjem, ali idejno i softverski ima performanse velikog dometa.\nBranislava Geric Tarle, ispred MTS-a, publici je predstavila i prakticno demonstrirala upotrebu OPEN IPTV tehnologije u Srbiji. Radi se o novoj ponudi MTS-a koja korisnicima omogucava potpuno personalizovanu upotrebu televizije, te na taj nacin, u pravom smislu, predstavlja televiziju buducnosti. Izbor kanala, video na zahtev, odredivanje sleda televizijskog sadržaja, samo su neke od prednosti koje omogucava ova ponuda. "Ovo je jedna široka lepeza stvari koje su novina u smislu emitovanja i distribucije video signala. Treba pomenuti da još uvek traje promocija same usluge, koja podrazumeva IPTV na probu i nakon mesec dana ukoliko vam se usluga ne dopada opremu nam vracate, a u suprotnom nastavite da je koristite".\nNakon price o telekomunikacijama, došli smo do prezentacije kreativnog studija Fried Pictures. Siniša Sumina je sumirao istorijat razvoja savremenog motion graphicsa, te je publika gledajuci kratke skeceve radene za MTV produkciju, imala prilike da se uputi u prošlost i korenje postojanja savremene animacije kakva je ona sada. Logican nastavak ove prezentacije bilo je i prikazivanje animiranog filma E pigs, koji je pomenuti studio radio u koprodukciji sa Slovenackim kucama, i predstavlja jedan zabavan desetominutni prikaz filma koji je prvo snimljen u klasicnoj filmskoj formi, te je onda naknadno animiran i obogacen specijalnim efektima.\nIstok Pavlovic je, u nastavku jucerašnjeg predavanja o semantickom Google-u postavio drugacije pitanje - Šta sve možemo uradti sa dodirom digitalnog? Razvoj multi touch uredaja uneo je potpuno novu dimenziju u svet digitalnog. Na raznim sadržajima moguce je operisati na novim i unapredenim nivoima.\nKako se sada jasno menja pristup interfejsu, prvi put smo u mogucnosti da redefinišemo pristup aplikaciji, pravila kreiranja aplikacija, pravila pretraživanja interneta, pravila rada sa podacima. Razvoj platforme za rad sa višestrukim dodirima krio je mnoga iznenadenja i probleme. Mnogo toga još ostaje nejasno, a izazov kreiranja univerzalnog rešenja nove generacije aplikacija postaje sve nedostižniji. Ipak, vremenom postajemo iskusniji. Iskusniji u shvatanju novog izazova sa kojim se srecemo – interpretirati dodir.\nZavršno predavanje na ovogodišnjem Blinku održao je Aleksa Gajic, koji je govorio o procesu izrade prvog srpskog manga filma - Technotise - Edit i ja. Ova preztentacija nosi poruku kako je covek ipak prvi softver, jer sve krece od od crteža u storyboard-u, do završenog segmenta koji dalje ide na montažu, sumovanje i postprodukciju. Prelazak preko svih deset faza izrade kadra, i sekvence samog filma, obeležile su ovogodišnji Blink vrlo savremenom estetikom.\nPredavanjem Alekse Gajica koje je izazvalo veliku pažnju i odobravanje posetilaca, završen je cetvrti po redu B-link festival. Ovogodišnji B-link ostace upamcen po odlicnoj poseti i reakciji publike na teme festivala, interakciji publike i predavaca i dobrim prognozama za dalji razvoj Beogradskog festivala novih komunikacija.\nb-link beograd festival novih komunikacija festivali galerija o3one\nOznake: b-link beograd festival novih komunikacija festivali galerija o3one


::: ekapija - Skupština Agrobanke 19. aprila - Na dnevnom redu revizija :::\nSkupština Agrobanke 19. aprila - Na dnevnom redu revizija Utorak, 17. 04. 2012.|08:47 | Izvor: Sinteza Invest Group Prinudni upravnici beogradske Agrobanke zakazali su za 19. april vanrednu skupštinu akcionara, a pravo glasa imaju akcionari ili njihovi punomoćnici koji su 12. aprila raspolagali sa najmanje 1.000 akcija.\nNa dnevnom redu sednice je nekolicina tačaka, među kojima obrazloženje revizorskog izveštaja za 2010. godinu od strane aktuelnog revizora – KPMG-a, kao i donošenje odluke o sprovođenju vanredne revizije finansijskih izveštaja za 2010. godinu od strane PWC-a.\nTakođe, na dnevnom redu je i donošenje odluke o sprovođenju nezavisne kontrole poslovanja Agrobanke u 2011. od strane PWC-a uz angažovanje odgovarajućih stručnjaka.\nSkupština akcionara Agrobanke razmotriće i izveštaj prinudne uprave o realizaciji plana aktivnosti predloženog od strane većinskih akcionara, a koji je usvojen od strane NBS-a 14. februara ove godine.\nPreliminarni rezultati pokazuju da je Agrobanka lani zabeležila gubitak od 290 mil EUR, dok je krajem decembra 2011. godine u ovoj banci uvedena prinudna uprava od strane NBS-a.\nJorgovanka Tabaković, guvernerka Narodne banke Srbije - Inflacija u granicama cilja do oktobra


Osnovci Savremene obeležili Dan tolerancije\nOsnovci obeležili Dan tolerancije: „Poštujemo različitosti jer nas obogaćuju”\nTijana Radović / / Blog, I-IV, Kombinovani, Nacionalni, V-VIII / 25.11.2019\nPovodom Dana tolerancije, nedelja u Savremenoj je među osnovcima protekla u znaku učenja o toleranciji i razvijanju veština potrebnih za razumevanje, uvažavanje i poštovanje različitosti.\nNajzanimljivije aktivnosti bile su psihološke radionice i radionica „Harmonija u različitostima”, u koju je učenike IV i V razreda uvela Milena Tarbuk, školski psiholog.\nMeđunarodni Dan tolerancije obeležava se 16. novembra od 1996. godine. To je dan koji sve na svetu podseća na uvažavanje i poštovanje drugačijih od nas, a definicija tolerancije glasi:\n„Tolerancija je poštovanje, prihvatanje i uvažavanje bogatstva različitosti u našim svetskim kulturama, naša forma izražavanja i način da budemo ljudi. Ona je zasnovana na znanju, otvorenosti, komunikaciji i slobodi mišljenja, savesti i uverenju. Tolerancija je harmonija u različitostima. To nije samo moralna dužnost, to je takođe i politički i zakonit zahtev. Tolerancija, vrlina koja mir može učiniti mogućim, doprinosi menjanju kulture rata u kulturu mira.”\nPitali smo školarce šta je tolerancija\nNa interaktivnim radionicama psiholog i jedan učenik V razreda vodili su diskusuju o toleranciji sa učenicima III, IV i V razreda, a neki osnovci su nam pre predavanja i preneli šta je za njih tolerancija:\nZa mene tolerancija znači da prihvatam tuđe mišljenje i nečije različitosti i mislim da je biti tolerantan dužnost svakog od nas, a to se uči u porodici i školi.\nTolerancija je kada uvažavamo svačije mišljenje i cenimo tuđa osećanja. Srećan sam što danas učimo o toleranciji i radujem se radionicama koje imamo povodom Dana tolerancije.\n„Harmonija različitosti” i učenje o toleranciji kroz igru\nNa ovoj radionici učenici su igrali i menjali uloge, a kroz teme su postigli i jedinstven cilj: upoznavanje sa različitim položajem dece u društvu i posledicama netolerantnog ponašanja prema njima.\nNa psihološkim radionicama školarci su uspešno usvojili pojmove tolerancije i različitosti među ljudima u svom okruženju, u odeljenju, a ovom prilikom podstaknute su i veštine potrebne za razvoj tolerancije: strpljenje, aktivno slušanje, saosećanje, prihvatanje, uvažavanje i poštovanje različitosti.\nDa je cilj ostvaren, osnovci su i dokazali jednoglasnim zaključkom:\nNaučili smo zašto je važno ceniti razlike između učenika, kao i zašto nas različitosti obogaćuju.\nPrvaci i drugaci su kroz razgovor sa učiteljicom zaključili da se tolerancijom gradi nanasilno okruženje, da je raznolikost ljudsko bogatstvo i da svi imaju pravo da žive u miru.\nKreativne ideje i razvoj tolerantnih veština\nPored psiholoških interaktivnih radionica i igranja uloga koje su bile usmerene na razvoj i jačanje emocionalne stabilnosti, samopoštovanja i poštovanja drugih, osnovci su realizovali i zanimljivu zajedničku ideju – postavili su kutiju u hodniku škole kako bi im roditelji ovde ostavili poruke o toleranciji.\nObeležavajući ovaj datum, učenici su se podsetili da je potrebno uvažavati tuđe mišljenje, tuđa uverenja i osećanja. Naučili su da tolerancija znači biti slobodan, čvrsto se držati svojih uverenja i poštovati prava drugih, ali da takođe znači i da se ideje i stavovi ne nameću, jer svako od nas treba da stvara sopstvenu sliku o svetu i društvu u kome živimo.


Forever Aloe Sunscreen SPF 30\nForever Aloe Sunscreen SPF 30 199\nForever Aloe Sunscreen SPF 30 - Krema za sunčanje\nSve izgleda lepše kada sunce ogreje, ali to ima i svoju negativnu stranu. S obzirom na današnja naučna saznanja o opasnostima prekomernog izlaganja sunčevim zracima u potrazi smo za najkvalitetnijim proizvodima za zaštitu kože od sunca.\nForever Aloe Sunscreen losion za sunčanje vam upravo to i pruža! Kombinacijom savremene nauke i prirodnih sastojaka ova delotvorna losion za sunčanje umiruje, podmazuje, vlaži i štiti kožu od štetnog uticaja sunčevih zraka i vetra. Sa zaštitnim faktorom 30, Forever Aloe Sunscreen odbija UVA i UVB sunčeve zrake, dok istovremeno ovaj mek i lakorazmaziv losion od čistog stabilizovanog gela Aloe Vere pomaže u očuvanju prirodne vlage kože.\nOva snažna, vodootporna formula za sunčanje zadržava svoj faktor zaštite i 40 minuta nakon dodira sa vodom i ima dvostruku funkciju zaštite: za vreme i nakon sunčanja.\nVaša IP adresa 54.226.64.30 sreda, 16 januar 2019 05:01


Fejsbuk je suspendovao saradnju sa analitičkom firmom Krimzon Heksagon sa sedištem u Bostonu, dok ne utvrdi kako firma sakuplja i deli podatke korisnika Fejsbuka i Instagrama.\nFejsbuk je suspenziju saradnje objavio u petak.\nVol Strit Džurnal je prvi objavio vest o prekidu te saradnje navodeći da je jedan od klijenata firme Krimzon Heksagon ruska neprofitna organizacija povezana sa Kremljom.\nFejsbuk navodi da Krimzon Heksagon sarađuje sa istragom i da nema dokaza da je kompanija na neprikladan način pristupala informacijama sa Fejsbuka i Instagrama.\n"Ne dozvoljavamo inženjerima softvera da grade mehanizme prismotre koristeći informacije sa Fejsbuka ili Instagrama", saopštio je Fejsbuk. "Ozbiljno shvatamo te navode i suspendovali smo te aplikacije dok vodimo istragu."\nKris Bingam, jedan od direktora kompanije Krimzon Heksagon saopštio je na blogu u petak da njegova kompanija "samo prikuplja javno dostupne podatke sa društvenih medija kojima svako može da pristupi."\nDodao je: "Vladini entiteti koji koriste platformu kompanije Krimzon Heksagon to čine iz istih razloga kao i većina naših drugih, nevladinih mušterija - a to je široko i sveobuhvatno razumevanje javne percepcije, preferenci i raspoloženja u odnosu na pitanja koja su važna tim klijentima."\nRanije ove godine, ustanovljeno da je firma Kembridž Analitika na nedoličan način došla do podataka miliona korisnika Fejsbuka.


[es] - ISDN modem, pretpostavljam da je problem sa DSS1 protokolom\nISDN modem, pretpostavljam da je problem sa DSS1 protokolom\n[es] :: Enterprise Networking :: ISDN modem, pretpostavljam da je problem sa DSS1 protokolom\nČlan broj: 45177\nISDN modem, pretpostavljam da je problem sa DSS1 protokolom 16.01.2005. u 00:18 - pre 203 meseci\nImam isdn modem na kome pise ISDN-USB terminal adaptor, win xp ga lepo prepozna, ali nece da zove! Pri instalaciji me pita za D kanal protokol, medjutim tu nemam "European ISDN (DSS1)" protokol koji u uputstvu pise da bi trebao da bude. Da li neko zan nesto o ovome?\nRe: ISDN modem, pretpostavljam da je problem sa DSS1 protokolom 16.01.2005. u 12:28 - pre 203 meseci\nZar ne treba u Srbiji NET3 kao D kanal protokol?\nRe: ISDN modem, pretpostavljam da je problem sa DSS1 protokolom 16.01.2005. u 23:55 - pre 203 meseci\nmozda, ali meni nudi samo NI-1 i NI-3 protokole, i jos neki japanski i nemacki za koji pise da je "rarely used"


MUP: Ne postoje konkretna saznanja o ugrožavanju bezbednosti ćerki Zdravka Krivokapića\nMinistarstvo unutrašnjih poslova (MUP) saopštilo je danas da "ne postoje konkretna saznanja" o mogućem ugrožavanju bezbednosti ćerki predsednika Vlade Crne Gore Zdravka Krivokapića, i da se one do sada policiji nisu požalile da se osećaju ugroženo u Srbiji.\nBetaJun 30, 2021\n“Srpska policija, s obzirom na to da je reč o štićenim ličnostima u Crnoj Gori, preduzima mere njihovog obezbedjenja dok borave u Beogradu i sa ćerkama Кrivokapića ima redovan telefonski kontakt. One se do sada policiji nisu požalile da se osećaju ugroženo u Srbiji”, navodi se u saopštenju.\nKako su dodali, nakon što je ambasada Crne Gore u Beogradu zatražila preduzimanje mera na njihovoj bezbednosti, policija je razgovarala sa ćerkama crnogorskog premijera i policijskim službenikom MUP Crne Gore i “niko od njih nije izneo konkretna saznanja o mogućem ugrožavanju njihove bezbednosti”.\n“Ističemo da je MUP, takodje, od nadležnih bezbednosnih službi zatražilo mišljenje i da je nakon provera konstatovano da ne postoje konkretna saznanja koja bi ukazala na mogućnost ugrožavanja njihove bezbednosti. Smatramo da je neozbiljno i tendenciozno da ukoliko se osećaju nebezbedno, ćerke crnogorskog premijera to prvo saopšte medijima, a da pritom ne obaveste policiju”, rečeno je u saopštenju.\nĆerke premijera Crne Gore Zdravka Krivokapića, Jelena i Milena Krivokapić napustile su juče Beograd, kako su izjavile, jer se zbog “hajke koja je pokrenuta u beogradskim tabloidima” ne osećaju bezbedno, te da je njihova porodica izložena “nezapamćenom medijskom linču”.\nOne su saopštile, kako je preneo portal Nova.rs, da su veoma razočarane zbog toga što ih neko proteruje iz države i grada koji doživljavaju kao svoj, te da će, u konsultaciji s porodicom i bezbedonosnim službama Crne Gore, proceniti koliko je njihov dalji boravak u Beogradu siguran.\nReagujući na napise u beogradskim tabloidima koji su njihovog oca opisali kao “izdajnika” i “čoveka koji pljuje Srbiju”, a njih kao decu premijera Crne Gore koja, uprkos tome, imaju poslove u Beogradu, Jelena i Milena Krivokapić navele su da su odmah nakon završenih studija pokrenule posao u Srbiji i zasnovale porodice, ali da se “zbog hajke koja je pokrenuta protiv njih” ne osećaju bezbedno u Beogradu.


Ćapin: Novi početak, stari ciljevi - Košarka, Top News, Vesti\nĆapin: Novi početak, stari ciljevi\nAleksandar Milosavljević 10.09.2013., 11:13\nProšle sezone, dominirao je u Jadranskoj ligi na poziciji plejmejkera, i to u dresu kragujevačkog Radničkog. Iskustvom i inteligencijom na parketu, dao je ogroman doprinos trijumfima ekipe iz Šumadije, bio produžena ruka trenera Miroslava Nikolića na parketu.\nI pored interesovanja nekoliko inostranih i naših klubova, Aleksandar Ćapin je nedavno rekao „da” podgoričkoj Budućnosti.\n„Imam sjajan motiv da pokušam da ponovim odličnu sezonu iz Radničkog, ali ne da jurim individualna priznanja, nego da pomognem novom klubu da bude u vrhu Jadranske lige i da u Evrokupu doguramo što dalje.“\nDa li ti činjenica da si prošle sezone bio najbolji plej regionalnog takmičenja stvara obavezu?\n„Ja sam igrač koji voli tu vrstu obaveze, volim da se stalno dokazujem drugima i sebi, pa na taj način često sebe dodatno motivišem.“\nKako teku pripreme podgoričkog kluba?\n„Dobro idu za sada…Odradili smo uvodni deo u Baru, akcenat je bio na fizikalijama, pa sada polako krećemo sa kontrolnim utakmicama i uigravanjem tima kroz taktičke zadatke.“\nDa li si zadovoljan pripremnim utakmicama?\n„S obzirom na to da smo još teških nogu i da nam nedostaju četiri reprezentativca Crne Gore na bekovskim pozicijama, mogu da budem zadovoljan. Odigrali smo par dobrih utakmica, dosta zahtevnih. Vidim da podižemo formu i individualno, i kao tim. Čeka nas još nekolicina prijateljskih utakmica i dosta napornog treniranja. Treba da da podignemo fizičku spremu na određeni nivo, jer kada krenu po dve utakmice nedeljno, treba da imamo snage da to ispratimo i, naravno, kroz uvodne mečeve što bolje uigramo tim.“\nKakva je struktura ekipe Budućnosti?\n„Imaćemo na svim pozicijama dva dobra igrača. To je miks mladih i novih igrača sa nekolicinom starijih, već proverenih pojedinaca, koji, verujem, mogu odgovoriti izazovu dva jaka takmičenja koja igramo.“\nŠta trener od tebe očekuje u novoj sezoni?\n„Kao i svaki trener, da držim ekipu pod kontrolom, da namećem naš ritam, razigravam momke i ujedno budem agresivan ka košu, što je, uostalom, moj stil.“\nŠta očekuješ od učešća u Evrokupu?\n„Pokušaćemo da ponovimo uspeh iz prošle sezone, a ako nam se ukaže prilika, naravno da ćemo probati da odemo još dalje. Svesni smo da će ove godine zbog velikog broja kvalitetnih ekipa taj posao biti znatno teži.“\nŠta očekuješ od zahtevne podgoričke publike?\n„Da nam pruže podršku i kada bude neminovnih oscilacija i padova, jer verujem da ćemo im na kraju to vratiti na pravi način.“\nČini se da će Jadranska liga biti jača nego ikada…\n„Mislim da hoće! Prošla sezona je bila puna uzbuđenja i preokreta, svako je svakog mogao da dobije. Mislim da to daje posebnu draž, da publika uživa, a za i za nas igrače je sjajno, jer nema opuštanja i laganih utakmica“ – objašnjava Aleksandar Ćapin, najveće pojačanje podgoričke Budućnosti.\nAleksandar Ćapinkk budućnostKK Radnički Kragujevac\nPrethodna vest Viljanova prelazi u skaute?\nSledeća vest Veseli bi da se vrati u Evropu\nViljanova prelazi u skaute?\nVeseli bi da se vrati u Evropu


Dobri odnosi, raširene ruke za bugarsku manjinu - BIGportal.ba\n23 Maja, 2021 23 Maja, 2021 0551\nOdnosi Srbije i Bugarske su veoma dobri, a dve zemlje gaje prijateljske veze, izjavio je danas predsednik Srbije Aleksandar Vučić i poručio da pripadnici bugarske nacionalne manjine u Srbiji uvek mogu da računaju na raširene ruke države.\n“Odnosi Srbije i Bugarske su zaista dobri. Gajimo iskrene prijateljske odnose prema Bugarskoj i bugarskom narodu”, rekao je Vučić u Dimitrovgradu, na zajedničkoj pres konferenciji sa predsednikom Bugarske Rumenom Radevim.\nPreneo je da je sa svojim gostom danas razgovarao, pored teme udžbenika na bugarskom jeziku i istorijskih pitanja, pre svega o ekonomiji, o zapošljavanju i dovođenju investicija u taj kraj Srbije.\nKako je rekao, dogovorili su se da se zajednički potrude da nađu investiture, kako bi se obezbedio posao za ljude.\n“Rekao sma i Radevu, i predstavnicima bugarske manjine da uvek mogu da računaju ne samo na prijateljski odnos, već i na potpuno raširene i otvorene ruke države prema njima, jer ne vidimo probleme koji bi nas razdvajali”, rekao je Vučić.\n“Najveći broj zahteva je o informisanju na maternjem jeziku i izradi novih udžbenika. Voljni smo da im, uz tehničku pomoć bugarske, to pružimo”, rekao je Vučić.\nOn je naveo i da je dobra trgovinska razmena dve zemlje, koja, ipak može i mora da bude i veća.\n“Posle godine korone, stvari idu na bolje. Očekujemo da sa 1,4 milijardi evra povećamo trgovinsku razmenu do 1,5 milijardi evra u narednom period”, rekao je Vučić.\n“Već godinama sa Vučićem imamo uzajamno delovanje, imamo otvorenost i razmatranje svakakvih pitanja, jasnu viziju kako da pospešimo saradnju i postignemo još veće uspehe, kako da zajedno nacrtamo naš zajednički evropski put”, rekao je Radev u obraćanju medijima nakon sastanaka.\nMMF: Za okončanje pandemije – 50 milijardi dolara


Blokirani zaključci Vijeća EU o proširenju na zemlje zapadnog Balkana – The Balkantimes Press\nBlokirani zaključci Vijeća EU o proširenju na zemlje zapadnog Balkana\n07/12/2020 Balkantimes.Press\t208 ViewsBlokieani zaključci, Brisel, EU\nZaključci ministra EU o proširenju na zemlje zapadnog Balkana blokirani su i malo je vjerovatno da će biti usvojeni kako je planirano na sutrašnjem sastanku Vijeća EU, saznaje Tanjug u Briselu.\nIz Vijeća EU kažu da je ostalo “još nekoliko sati” za eventualni dogovor, a EU ministri opštih poslova na agendi sutrašnjeg sastanka pitanje proširenja stavili su pod tačkom “svi ostali poslovi”.\nIz njemačkog predsjedavanja Vijećem EU kažu da su frustrirani zbog nemogućnosti napretka po pitanju pregovaračkog okvira za Sjevernu Makedoniju koji je, bar trenutno, blokirao proces usvajanja zaključaka o svim zemljama iz procesa prooširenja.\n“Učinili smo sve što je bilo moguće da bi došlo do kompromisa, ali do ovoga trenutka to je nemoguće uraditi. Nezadovoljni smo činjenicom da Bugarska blokira pristupne pregovore zbog bilateralih historijskih pitanja koja ne pripadaju kontekstu proširenja”, navodi visoki diplomata EU.\nIstiče da je zbog blokade pregovaračkog okvira za Sjevernu Makedoniju, blokirana i Albanija.


Izetbegović s Al-Tanijem: OIC pomaže povratnicima u BiH – Minber\npro. 27, 2013 at 12:42 pm\nIzetbegović s Al-Tanijem: OIC pomaže povratnicima u BiH\nadmin 9 godina ago 417 views\nČlan Predsjedništva BiH Bakir Izetbegović primio je danas u Sarajevu Abdulaziza bin Abdurrahmana Al-Tanija, direktora Fonda za povratak izbjeglica BiH pri Organizaciji islamske saradnje (OIC), saopšteno je iz Predsjedništva BiH.\nAl-Tani je ovom prilikom predstavio projekte povratka u BiH, koje Fond OIC-a namjerava podržavati. Izrazio je nadu da će ovi projekti pozitivno uticati na ukupne odnose unutar BiH te ponovio privrženost OIC-a Bosni i Hercegovini i njenom razvoju.\nIzetbegović je zahvalio Al-Taniju za pomoć Fonda OIC procesu povratka u Bosni i Hercegovini. Između ostalog, istakao je potrebu da se sredstva kojima Fond raspolaže u što većoj mjeri iskoriste za zapošljavanje i samozapošljavanje povratnika.\nadmin 27 prosinca, 2013\nSnažna eksplozija potresla Bejrut: Poginuo bivši ministar


Stručnjaci za zatvore, EU i NATO – Monitor\nNikada do sada Crna Gora nije imala toliko magistara društvenih nauka. Jedan po jedan, ove sedmice su u sali Mediteran Univerziteta, diplome primili magistranti Ekonomskog fakulteta u Podgorici. Njih oko dvije stotine. Toliko je magistara sa ovog fakulteta izašlo tokom posljednje tri godine. Sa brojem magistara ne zaostaju ni drugi društveni fakulteti, poput Fakulteta političkih nauka. Zbog toga je broj magistarskih radova u elektronskoj biblioteci Univerziteta znatno uvećan u odnosu na prošlu deceniju. A na sajtu Univerziteta svakodnevno se postavljaju obavještenja o novim magistarskim radovima, koji čekaju odbranu. NAUKA I IDEOLOGIJA: Odu rastućem znanju u malenoj nam državi, svakodnevno tim povodom drže obrazovne vlasti. Rektor Predrag Miranović i njegovi saradnici ne propuštaju priliku da se javno pohvale kako „znanja nikad nije dosta”, te da smo po znanju već u Evropi. Anđelko Lojpur, prorektor za nastavu na Univerzitetu Crne Gore, ocijenio je nedavno da je upravo rastući broj visokoobrazovanih razlog pada stope nezaposlenosti, koja se, kako kaže, „približava stopi nezaposlenosti u Evropi”.\nPrelistavanje elektronske biblioteke Univerziteta pokazuje da se najveći broj magistarskih tema bavi – institucijama EU, Savjetom Evrope, NATO alijansom… Kad nas jednom integrišu u Evropu, znanja naših stručnjaka, sve su prilike, poput nekadašnjih stručnjaka za samoupravljanje – biće viška.\nSamo neki od naslova: Politika tržišta rada Evropske unije, Pretpristupni fondovi EU, Program obuke državne administracije za proces pridruživanja Evropskoj uniji, CARDS program EU u procesu pridruživanja Crne Gore, Aktivnosti Savjeta Evrope u borbi protiv terorizma, Značaj i uloga Partnerstva za mir u procesu približavanja Crne Gore NATO-u, Uloga NATO-a u novom svjetskom poretku, Evropske perspektive Crne Gore kroz prizmu regionalne ekonomske i političke integracije, Lokalna samouprava u procesu stabilizacije pridruživanja Crne Gore Evropskoj uniji …\n,,Neki radovi su bolji, neki lošiji, ali poenta je da se uglavnom radi o deskriptivnim radovima, bez naučne kritike i analize”, ocjenjuju naši sagovornici, koji ne misle da je reforma visokog obrazovanja na domaći način razlog za javnu hvalu.\nBudućnost društvene nauke u Crnoj Gori, ali i šire, predviđena je još na naučnoj konferenciji u Ljubljani iz 2007. godine, kada je profesor crnogorskog Univerziteta Milan Popović ocijenio da se ,,svijet univerziteta, humanističkih disciplina i društvenih nauka, ponovo našao pod kvazi-feudalnom, ultra-monopolističkom, birokratskom opsadom”, ovoga puta – Brisela.\nMeđu mentorima za magistarske radove koji se bave institucijama EU, prednjači Gordana Đurović, potpredsjednica Vlade za evropske integracije. Čudo da nema naučne kritike.\nSTRUČNJACI ZA SEBE: Izuzev stručnjaka za EU i NATO, čija znanja očigledno imaju rok trajanja, među postojećim magistarskim radovima i onim koji čekaju odbranu, nalazi se još zanimljivih tema.\nJedan od njih je: Zatvorski sistem u Crnoj Gori i odnosi s javnošću, tema koju će ovih dana na Fakultetu političkih nauka braniti Marija Jovović, portparolka zatvora u Spužu. Ako dobije titulu magistra, Jovovićeva će magistrirati na – samoj sebi. S obzirom na to da odnosi sa javnošću u crnogorskom zatvorskom sistemu počinju i završavaju se sa njenim radnim mjestom.\nZatvor u Spužu dobio je još jednog magistra: Vuksanović Božidar, direktor ZIKS-a magistrirao je na Ekonomskom fakultetu, na temi: Interna ekonomija zatvorskih sistema u korelaciji sa faktorom bezbjednosti.\nIma još onih čije su magistarske teze usko povezane sa službovanjem: Savo Kentera, predsjednik Euro-atlantskog kluba Crne Gore magistrirao je na temi – Uticaj obavještajnih službi na kreiranje spoljne politike: slučaj SAD , kod mentora Radovana Vukadinovića, predsjednika filijale ATA u Hrvatskoj, koji je pomogao osnivanje EAK-a u Crnoj Gori .\nNa Pravnom fakultetu magistrirali su nedavno, o čemu je Monitor već pisao, poslanik DPS-a Miodrag Vuković, ministar odbrane Boro Vučinić i biznismen Aco Đukanović. Sva trojica kod istog mentora: profesora Ustavnog prava, Slavka Lukića. Vukovićeva magistarska tema je: Sloboda, pravo političkog udruživanja u postkomunističkoj Crnoj Gori i međunarodni standardi. Đukanović je magistrirao na temi – Ustavna žalba kao oblik neposredne ustavnosudske zaštite ljudskih prava u ustavima zemalja Evropske unije i u Crnoj Gori, a rad ministrovog magistarskog rada nosi naslov: Sloboda javnog /mirnog/ okupljanja u međunarodnom pravu s posebnim osvrtom na Crnu Goru.\nU međuvremenu Vuković je postao doktor nauka. I to na račun teme koju je mu Senat Univerziteta ranije odbio uz obrazloženje da se radi o ,,neuobičajenoj temi”, kako je kazao bivši rektor Ljubiša Stanković. Novom rektoru nije smetalo što se Vuković u svom doktorskom radu bavio svježom istorijom – Pravna priroda i koncepcija Ustavne povelje i pravni karakter državne zajednice Srbija i Crna Gora, naziv je njegove doktorske disertacije\nKOME SLUŽI NAUKA: Da je kvalitet osnovnih i postdiplomskih studija na crnogorskom fakultetu pao unazad nekoliko godina, ocijenili su svi kandidati za rektora na posljednjem izboru. Izuzev, naravno, pobjednika, izabranog Predraga Miranovića. Nakon njegovog izbora, zaboravljena je i priča o obaveznom uvođenju unutrašnje kontrole kvaliteta na Univerzitetu i o neophodnosti izmjene aktuelnog Zakona koji je Univerzitet pretvorio u – vladin univerzitet. Koliko će takva obrazovna politika koristiti domaćoj nauci, vidjećemo. Trenutno je jedino sigurno da od sve brojnijeg štampanja magistarskih radova imaju koristi oni koji sjede u komisijama za njihovu odbranu. To je dodatna zarada. Nego, kvalitet na stranu, od povećanog broja magistara, koristi nema ni budžet Univerziteta. Broj gostujućih profesora na crnogorskom Univerzitetu ostao je isti. Prema posljednjim podacima samo u maju ove godine utrošeno je 110 hiljada eura na njihove honorare i putne troškove.\nNe računajući honorare za rad u komisijama za odbranu magistarskih radova.


RTV Puls | ŽELIMO DA SE NA KIM ŽIVI BEZ MRŽNJE\nŽELIMO DA SE NA KIM ŽIVI BEZ MRŽNJE\nZVEČAN, 21.septembar- Učešće Srba u pokrajinskim institucijama je važno jer će tako u svoje ruke uzeti poluge uticaja za rešavanje pitanja od životne važnosti, kaže Marko Đurić.\n"Srbi su nezaobilazan faktor za formiranje buduće vlade i učešćem Srba u toj vladi, naš narod ce konačno doći u poziciju da štiti svoje interese i da se bori za nova prava na celoj teritoriji KiM. Želimo da vreme konflikta i sukoba ostavimo iza sebe, naša politika je miroljubiva. Želimo da se živi bez mrznje a to smo i u najtežim vremenima, okrećući drugi obraz, i demonstrirali", rekao je direktor vladine kancelarije za KiM Marko Đurić za televiziju "Most" iz Zvečana.\nOn je naglasio da je veoma važno kod izbora predsednika Skupstine Kosova, da okosnica većine ne bude grupacija koja se zalaze protiv pregovora, Zajednice srpskih opština i uopšte interesa srpske zajednice.\n"Imaćemo u pokrajinskoj Skupštini ljude koji ce Skupštinu nazvati Skupština Kosova i Metohije a ne skupština Kosova", ocenio je Đurić.\nOdbacio je mogućnost da lider pokreta Samoopredeljenje Aljbin Kurti može da bude kamen spoticanja u nastavku dijaloga Beograda i Prištine.\n"Sada će o tome odlučivati, i to sa ozbiljnim glasom i srpska strana. Ali, ko god da bude vodio, sigurno da ne možemo očekivati da će to biti ljudi koji su posebno naklonjeni našim interesima", dodao je Đurić.\nDirektor Kancelarije za KiM naglasio je da će Vlada nastaviti da finansijski pomaže narod i institucije na Kosovu, da će to biti na vidljiv način, ali je potrebno stvoriti jaku kadrovsku osnovu.\n"Moraćemo da vidimo ko je spreman da prihvati odgovornost i na dosledan način sprovodi politiku države Srbije. Pre svega da stvorimo jaku kadrovsku osnovu ljudi koji ce biti u stanju da se bore za srpske interese i u Prištini, i u Briselu, a ako treba i u Vašingtonu", naglasio je Đurić.\nGovoreći o ekonomskoj situaciji u pokrajini, on je kazao da je važno da ekonomska razmena funkcioniše nesmetano zbog čega se insistira na razgovorima privrednih komora.\n"Srbiji je u interesu da se u Prištini proda srpske robe u vrednosti od pola milijarde evra godišnje, kao što je i Albancima u interesu da svoje proizvode plasiraju u Srbiji, sto je sasvim normalno", kazao je Đuruć.\nKada su u pitanju sporazumi koji su postignuti u oblasti energetike, Đurić je naveo da će do kraja godine biti osnovana nova kompanija koja će se baviti snabdevanjem električnom energijom koja će biti u srpskim rukama.\n"Bitno je da Srbija ima mehanizme da ukoliko se ne poštuju sporazumi može da zaštiti svoje interese, a to ce moći i preko ove kompanije za distribuciju električne energije", naglasio je Đurić.\nDodao je da je kosovska Agencija za privatizaciju svojim delovanjem ugrozila vlasničku strukuru srpske imovine na Kosovu i da je zato važan uticaj Srba na formiranje pokrajinske vlasti.\nĐurić je ocenio da je Srbija u primeni Briselskog sporazuma proteklih meseci preduzela niz koraka u normalizaciji odnosa sa privremenim institucijama u Prištini i ukazao da je Srbija fokusirana na pozitivne strane sporazuma.\n"Politička opstrukcija koja dolazi iz Prištine, neće nas obeshrabriti ni u borbi za ostvarivanje ciljeva niti od punog sprovođenja u formiranju Zajednice srpskih opstina", poručio je on.\nPrema njegovim rečima, formiranje Zajednice srpskih opština (ZSO), od koje Srbi mnogo očekuju, iziskuje ozbiljne pregovore o razmerama ovlašćenja srpske zajednice.\n"Želimo da Zajednica bude snažna i da jedna od funkcija predviđena Briselskim sporazumom bude nadzorna funkcija nad svim pitanjima od vitalnog značaja za srpsku zajednicu", naglasio je Đurić i dodao da ZSO nema pretenzija da ugrozi bilo čija prava, već samo da zaštiti prava Srba na Kosovu i Metohiji. Izbor: Beta


"GLAS SRBIJE DALEKO SE ČUJE" Vučić o Kosovu, penzijama, protestima, ali i o tome da je rekao Putinu "da smo na evropskom tlu"\nPredsednik Srbije Aleksandar Vučić izjavio je da je Srbija nezavisna i slobodna zemlja koja donosi samostalno odluke, da razgraničenje kao rešenje za Kosovo znači da nije sve srpsko, niti sve albansko, ali da jednako boli i jedne i druge.\nSrbija ne sedi na dve stolice, kako joj se prigovara, već "ima samo jednu stolicu", srpsku stolicu, istakao je juče Vučić za bijeljinsku BN televiziju.\n- Mi smo uspeli da odolimo pritiscima i da sačuvamo svoju političku i vojne neutralnosti i dobrih odnosa s Ruskom Federacijom. Ne krijem pred Putinom da se nalazimo na evropskom putu, ali da nismo zainteresovani za NATO. Hoćemo da imamo svoju vojsku koja će da čuva naše nebo i našu zemlju - kazao je Vučić.\n"Srbija je ponovo faktor u odlučivanju o Kosovu"\nOn je ocenio da se "glas Srbije danas daleko čuje".\nPrimetio je da je uspeh što je Srbija ponovo faktor u odlučivanju o budućnosti Kosova.\nVučić o zahtevu da podnese ostavku: Ako izgubimo izbore, neću biti predsednik\nVučić na otvaranju Omladinske prestonice Evrope: Mladi su ti koje treba pitati kad se o budućnosti radi\n- To je osnažilo našu poziciju, pregovorima smo kupili vreme da možemo da se vratimo u igru... Pametnom politikom smo uspeli da se vratimo u priču o Kosovu i da sačuvamo naše ljude na Kosovu - kazao je Vučić, dodajući da treba uvažiti i realnost na terenu.\nTo znači, kako je pojasnio, da se ne može govoriti da je sve na Kosovu srpsko i da će Albanci biti proterani.\n- To su gluposti i ne mogu to da pričam, jer je to poziv da ljudi gube živote - kazao je Vučić, dodajući da on to neće činiti.\n"Ljudi žive u prošlosti"\nKosovo nije izgubljeno i borićemo se da imamo mnogo više u budućnosti nego što imamo danas, poručio je predsednik Srbije i dodao da on kao najveći problem na Balkanu video to što ljudi žive u prošlosti, a niko neće da gleda u budućnost.\nNa opasku da mnogi zagovaraju zamrznuti konflikt na Kosovu, kaže da to nije dobro rešenje, niti je održivo, te napominje da su tu važne dve stvari.\n- Da je Srbija nezavisna i slobodna zemlja i da ne ostavimo probleme Kosova našoj deci i unucima. Bolje da nas boli glava i da izvučemo najviše što možemo za Srbiju i srpski narod - kazao je Vučić.\nPonovio je da se zalaže za razgraničenje, obrazloživši da to podrazumeva da "nije sve srpsko, da nije ni albansko, ali da boli sve".\n"Stanje sve teže na Kosovu"\nA na opasku da razgraničenje nije nova ideja, rekao je da je stanje sada teže nego u vreme kada se nudila podela Kosova.\n- Pravo je rešenje da imamo nešto više i da znamo da je naše i da možemo da gradimo dobre i prijateljske odnose sa Albancima - kazao je Vučić, ali je napomenuo da nije optimističan da će do dogovora i doći.\nHaradinaj traži još vremena za odgovor SAD\nTači: Nikad više neće biti rata Albanaca i Srba\n"KOSOVO JE NAŠA NAJVEĆA MUKA" Vučić: Novom rezolucijom Priština poručuje "hoćemo sve i po svaku cenu"\nKaže i da zna da takvim stavom nervira čak i ljude koji ga poštuju, a takvih je, primećuje, najviše i u Srbiji i u Republici Srpskoj, ali dodaje da namerno govori ono što oni ne vole da čuju, jer u protivnom, poručuje: "nađite nekog predsednika kućnog saveta da vam vodi državu".\n- A ne, kako su radili 2009... Ubio nam zemlju u narednih deset godina zbog koalicionog sporazuma DS i SPS... Javni dug počeo da raste geometrijskom progresijom... - naveo je Vučić.\n"Penzioneri imaju veća primanja nego bilo kada"\nUsledile su teške mere i u tome se ogleda "naša hrabrost i mi sad nemamo problema s budućnošću", dodao je, konstatujući da penzioneri sada imaju veća primanja nego bilo kada.\nNajniže penzije veće pet odsto i tokom cele NAREDNE GODINE\nPENZIJE OD DANAS VEĆE za osam do 13,2 odsto\nSada je Srbija ekonomski snažna i prvi put smo, kaže, u prilici da smo ispred BiH kad je reč o platama, koje su danas 460 ili 470 evra.\nU tom smislu dodao je da bi, s obzirom na perspektivu razvoja koju naša zemlja ima, najviše voleo da vodi upravo Srbiju, ali je primetio i da se jačanja Srbije mnogi u regionu plaše, a posebno se plaše da će ojačati ako se sporazumom reši kosovki problem.\n"Protesti me ne plaše"\nPredsednik Srbije kaže da ga protesti u Srbiji ne plaše, a ni spoljni pritisci.\n- Kada radite vredno rezultati se vide, nemam strah sutra da odem s vlasti... Šest fabrika u Nišu je otvoreno i one će da rade ...Činjenice govore da ima dosta otvorenih fabrika i još ozbiljnije ćemo raditi i povećavati plate posebno u zdravstvenom i obrazovnom sektoru - kazao je srpski predsednik, naglasivši da treba sprečiti odlazak medicinara iz zemlje.\nPROTEST "1 OD PET MILIONA" Bakljada ispred Vlade Srbije, okupljeni poručili: Srbija je ustala, OVO SE NE MOŽE ZAUSTAVITI (VIDEO, FOTO)\n- Danas borba za teritorije ne predstavlja ništa, danas je na sceni borba za ljude - zaključio je.\nA da li će u Srbiji biti vanrednih izbora, na to pitanje odgovara da će ih biti ako se "ovi stručanjci koji me stalno kritikuju o tome dogovore", ali i kaže da to istovremeno zavisi od rešavanja pitanja Kosova.\nO pokušaju ukidanja imena Republike srpske\nVučić je preneo novinarima da su mnogi zvaničnici u Davosu na različitim forumima osudili najavu pokušaja ukidanja imena Republike Srpske.\nVučić: Inicijativa SDA o ukidanju imena RS neodgovoran potez\n- Moram da kažem da sam se iznenadio da su mnogi zvaničnici na različitim forumima ovde u Davosu osudili pokušaj ukidanja ili najavu pokušaja ukidanja imena RS. Po prvi put se dešava, tako da što se takvih poruka tiče nisam nezadovoljan - rekao je Vučić novinarima.\nKako je rekao, "to je dejtonska kategorija, to je ustavna kategorija BiH i ne mogu to da rade i očekuju podršku sveta".\n"NE PADA MI NA PAMET DA SE PRAVDAM" Mirjanu Karanović prozivali zbog gostovanja na Pinku, a evo šta im je ona odgovorila\nVučić: Ove godine značajno povećanje plata i penzija\nVučić: Penzionerima veće penzije i posebna zahvalnost


Erdogan: Rusija pravi propagandni šou i to je veća sramota | Sandzaknews\nErdogan: Rusija pravi propagandni šou i to je veća sramota\nTurski predsjednik Recep Tayyip Erdogan, u vezi sa obaranjem ruskog aviona, kazao je kako je cijeli svijet prihvatio da je Turska bila u pravu, a Rusija i dalje pravi propagadni šou, prenosi Anadolu Agency (AA).\nErdogan se obratio danas u Ankari i osvrnuo se na pitanje obaranja ruskog aviona koji je narušio turski zra?ni prostor kao i na unutrašnja pitanja Turske.\n“Re?eno je da je crna kutija otvorena, ali zbog ošte?enja nije mogu?e preuzeti informacije. No, s obzirom da su informacije koje mi imamo otvorene i sigurne, ne postoje nikakve sumnje po ovom pitanju. I dok je cijeli svijet prihvatio da je Turska u pravu, ustrajnost u propagadnim šou, za one koji misle da ?e im pomo?i ne predstavlja ništa nego još ve?u sramotu”, rekao je Erdogan.\nKazao je da iako Rusija nije uspjela dešifrovati podatke iz crne kutije, pomo?u ovog doga?aja uspješno su dešifrovane pojedine stvari u Turskoj.\nPrema njegovim rije?ima, tokom svih ovih doga?aja pojedina imena koja se smatraju socijalistima, liberalima i partriotima zauzela su svoja mjesta u redovima Rusije. Erdogan je za njih rekao kako oni nisu niko drugi nego neprijatelji svog naroda, aludiraju?i na posjetu vo?e prokurdske partije Sellahatina Demirtasa Moskvi.\n“Turska ?e svakako imati svoj stav prema onima koje nastoje probušiti brod na kojem se i sami nalaze, i to u periodu kada ova zemlja prolazi kroz najkriti?niji period u historiji republike. Svakako da ?emo dati naš odgovor onima koji, po pitanju napada na jedinstvo, zajedništvo, bratstvo i slobodu u pojedinim dijelovima naše zemlje, ne stoje uz narod i državu, nego uz teroriste i govore jezikom terorista” poru?io je Erdogan.\nTagovi erdogan, putin, rusija\nPutin u ponedjeljak dolazi u posjetu Turskoj\nErdogan: Šehidi i gazije ostavili su nam domovinu u amanet\nNjemačka zatvorila ambasadu u Turskoj


600.000 KM za zbrinjavanje najugroženijih pripadnika boračke populacije - Objektivno\nPremijer Tuzlanskog kantona Bego Gutić je istakao da je Vlada ove godine za podršku boračkoj populaciji izdvojila oko 7,5 miliona KM.\n„To je dokaz da mi itekako brinemo o svima vama, koji ste, onda kad je bilo najteže, bili na braniku Bosne i Hercegovine. Osim ovog projekta mi smo milion KM izdvojili za stipendiranje 1.765 učenika i studenata. Sa iznosom od 500.000 KM Vlada finansira volonterski staž za 165 volontera sa visokom stručnom spremom. Ministarstvo je izdvojilo i više od 3 miliona KM za obaveznu zdravstvenu zaštitu, proteze i banjsko liječenje ratnih vojnih invalida, kao i oko 100.000 za spomenike i nišane poginulim braniteljima. Za projekat zapošljavanja i samozapošljavanja boraca Vlada je izdvojila oko 500.000KM, 164.000 KM za dobitnike najvećih ratnih priznanja, 700.000 KM za jednokratne pomoći braniteljima, kao i 500.000 KM za pomoć u slučaju smrti branitelja”, kaazao je Gutić te dodao da sve ovo ipak nije dovoljno, ali da borci i boračke populacije ostaju i bit će uvijek u fokusu rada ove Vlade.\nPoruka iz Lukavca: Rat i zločini ne smiju se više nikada ponoviti


FRIDOM HAUS: ORBAN I VUČIĆ VOĐE KOJE VEŠTO RADE NA GUŠENJU NEZAVISNIH MEDIJA\nMađarska je glavni primer gde je pridobijanje medija bilo uspešno, dok Vučić i njegovi saveznici slede Orabanov put, ali još treba da učvrste kontrolu nad srpskim medijima, navodi Fridom haus koji podseća da su obe zemlje u njegovom izveštaju o slobodama u svetu pale sa ocene slobodne na delimično slobodne demokratije.\nKao ilustraciju osvajanja kontrole nad medijima, Fridom haus navodi nekoliko primeraprodaje medija ljudima bliskim SNS.\n„Krajem 2018. godine, brat visokog zvaničnika SNS kupio je dva televizijska kanala sa nacionalnom frekvencijom. On je takođe vlasnik i tri internet portala, radio stanice i devet kablovskih programa“, navodi Fridom haus u izveštaju, govoreći zapravo o prošlogodišnjojprodaji televizija O2 i Prva, koje je kupio Srđan Milovanović, brat Zvezdana Milovanovića, poverenika SNS u Nišu.\nRegulatorna medijska agencija REM je samo delimično personalno popunjena i operativno je nefunkcionalna, navodi Frudom haus i dodaje da agencija nija uspela da ukaže na dominaciju vladajuće partije u medijskom okruženju za vreme izborne kampanje.


19.04.2019 / 19:57 BiH - Brojne reakcije\nNarodna skupština RS usvojila je Nacrt zakona o izmjenama i dopunama Zakona o policiji i unutrašnjim poslovima u RS, koji predviđa uspostavljanje rezervnog sastava policije.\nPolemika o ovom zakonu ne jenjava, jer su predložene izmjene proizvele brojne reakcije u domaćoj i međunarodnoj javnosti.\nInicijativa SDA i podrška SBB-a\nU potpunosti podržavamo inicijativu SDA, jer je ona državnički i sigurnosno primjerena onome što se negativno radi ili želi uraditi u Republici Srpskoj, saopćeno je iz SBB-a.\nPolitički establišment u RS-u treba shvatiti da jednostrani potezi neće proći bez adekvatnog i jedinstvenog odgovora patriotskih snaga u BiH.\nUzgred, lično želim da vjerujem da će eventualni rezervni sastavi obje entitetske policije - ako se uopće formiraju - koristiti za povećanje sigurnosti svih gradjana BiH, odnosno, da će one pomoći Graničnoj policiji BiH u rješavanju migranstskih talasa koje je vjerovatno nemoguće izbjeći i koje nije moguće zaustaviti izvodjenjem pripadnika Oružanih snaga BiH na granicu naše zemlje.\nStoga je logično da će poslanici i delegati SBB-a na svim nivoima podrzati inicijativu kolega iz SDA.\nDF o reciprocitetu\nOHR: Nejasan razlog za rezervni sastav policije\n"Razlog za postojanje rezervnog sastava policije nam je nejasan", kažu iz OHR-a za Vijesti.ba.\n''Međutim, budući da je parlamentarna procedura još u toku, pozivamo zvaničnike RS da nacrt izmjena i dopuna pravovremeno upute u širu raspravu među domaćim i međunarodnim akterima, te podsjećamo da uspostava rezervnog sastava mora odgovarati potrebama koje spadaju unutar nadležnosti RS'', kazali su iz OHR-a za Vijesti.ba.\nOHR poziva Narodnu skupštinu RS da na ove primjedbe, kao i na zabrinutost koju su izrazili određeni politički subjekti i akteri civilnog društva, odgovori transparentno, te istovremeno osigura da predložene izmjene i dopune ispunjavanju međunarodne standarde i Opšti okvirni sporazum za mir.\nAmbasada SAD: RS još nije dostavila informacije o rezervnom sastavu\nIz Ambasade SAD-a u BiH za Vijesti.ba kažu da su upoznati sa činjenicom da je NSRS u prvom čitanju usvojila nacrt izmjena i dopuna Zakona, što bi se moglo iskoristiti za formiranje rezervnog sastava policijskih snaga ovog entiteta.\n''I dalje tražimo informacije o namjeni ovog rezervnog sastava, posebno imajući u vidu činjenicu da su neke od nadležnosti izvan djelokruga Ministarstva unutrašnjih poslova Republike Srpske.\nNastavićemo poticati zvaničnike da ove nacrte zakona šalju na široku međuresornu, međunarodnu, te javnu raspravu, kako bi pomogli Republici Srpskoj da zadovolji međunarodne i standarde EU'', rečeno je iz Ureda za odnose s javnošću Ambasade SAD-a na upit Vijesti.ba.\nPoslanik u Parlamentu FBiH i predsjednik Građanskog saveza Nihad Čolpa kazao je za Vijesti.ba da usvojeni Nacrt predstavlja kršenje Dejtonskom mirovnog sporazuma.\n"Usvojeni Nacrt zakona predstavlja eklatantno kršenje Aneksa 1 Dejtonskog mirovnog sporazuma i opasno igranje s mirom u BiH", smatra Čolpa, te dodaje:\nKonaković: NiP poziva na jedinstven odgovor na formiranje rezervnog sastava policije RS\nPredsjednik Naroda i Pravde Elmedin Konaković pozvao je sve probosanske snage na jedinstven i odlučan odgovor na usvajanje nacrta zakona kojim se omogućava formiranje rezervnog sastava MUP-a RS-a.\n''Uspostavljanje rezervnog sastava policije RS opravdano izaziva zabrinutost građana'', smatra Predrag Kojović, predsjednik Naše stranke, te dodaje:\n''Ako se posmatra u kontekstu konstantnih separatističkih izjava predsjednika SNSD-a Milorada Dodika te odnosa srbijanske vlasti prema BiH za koji se ne može reći da je dobronamjeran, onda je sumnja da će taj rezervni sastav biti upotrebljen za antidržavne ciljeve opravdana", kaže Kojović.\n''Povod za formiranje rezervnog sastava policije jednog entiteta ne može biti situacija s migrantima. Migrantska situacija je problem cijele države i s njim se trebaju suočavati državni, a ne entitetski organi. Pa zamislite sad da rezervni sastav policije formira Unsko-sanski kanton koji ima najveći priliv migranata, ko bi to dozvolio? Dakle, ako zaista u RS-u misle da će se tako izboriti s problemom priliva migranata, onda to govori o njihovom neprofesionalizmu i trošenju budžetskog novca na unaprijed propalu stvar. Teško je povjerovati da iza priče o formiranju rezervnog sastava ne stoji nešto puno opasnije'', kaže Kojović.\n''Budžetska sredstva za taj rezervni sastav trebala bi biti odobrena sljedeće godine. Ukupan sastav trebao bi brojati 1000 ljudi, a njegovo formiranje bi trebalo ići postepeno. Imamo vremena da utičemo da se ovaj proces zaustavi. Nadležni državni organi, progresivne političke snage, međunarodna zajednica, svi mi svim sredstvima moramo uticati da do formiranja tog rezervnog sastava ne dođe. Vjerujem da ovo uznemirava i dobar dio građana u RS. Nikome nije do povećanja broja puščanih cijevi već do poboljšanja životnog standarda građana'', navodi on.\nTI BiH: Rezervni policajci u RS bi zadužili oružje, posljedice strašne\nDirektorica Transparency Internationala u BiH Ivana Korajlić kazala je za Vijesti.ba kako je TI zajedno s drugim nevladinim organizacijama uputio Inicjativu NS RS-a da povuče Nacrt zakona o izmjena i dopuna Zakona o policiji i unutrašnjim poslovima zato što sadrži brojne sporne odredbe.\nKako ističe, poenta je da se ide apsolutno na proširenje nadležnosti i stvaranja nekakvih posebnih grupacija unutar MUP-a, odnosno pri policiji.


Počelo okupljanje učesnika protestne šetnje Stop krvavim košuljama u Beogradu - Izazov\nNovi magazin 8. decembra 2018. 17:25\nNa platou ispred Filozofskog fakulteta u Beogradu večeras su se okupili učesnici protestne šetnje „Stop krvavim košuljama“, koja se organizuje zbog napada na jednog od osnivača Saveza za Srbiju, lidera Levice Srbije Borka Stefanovića i dvojicu njegovih saradnika, ali i nasilja u državi.\nUčesnici skupa ispunili su plato ispred fakulteta i nose veliki transparent „Uvek pištaljka, nikad više puška“, kao i manje na kojima piše „Majo, Marijane“, „Za vladavinu prava i pravde“, „Gašić Bata u mraku te savata“.\nPojedinci nose zastavu Srbije, duvaju u pištaljke, a razvili su i transparente „RIP perači prozora“, „Neonaci Naprednjaci“, „Bando krvava“, „Zašto ćutiš Evropo“,“Dole vlada, svom snagom u glavu“, „Otvorite medije za glavu opozicije“ i „Svom snagom u glavu“.\nSavez za Srbiju je u pozvao nezadovoljne građane da učestvuju u „građanskoj, nestranačkoj šetnji“ organizovanoj „u znak protesta protiv krvavih košulja i nasilja aktuelne vlasti“.\nPoruka koju žele da „dostojanstveno i civilizovano“ pošalju sa proteste je da uvrede i pretnje nisu njihov rečnik, da metalne štangle nisu njihovi rekvitiziti, da „krvave košulje“ ne smeju postati zastava Srbije, kao i da nasilje ne sme postati „vladajući ambijent“, navedeno je u pozivu.\n„Tokom poslednjih nekoliko godina, verbalno nasilje postalo je osnovni instrument vladanja aktuelnog režima. Atmosferi linča, u saučesništvu sa režimskim ‘medijima’ koji svakodnevno i dodatno kontaminiraju javni prostor, podvrgnuti su svi koji se usude da kritikuju vlast Aleksandra Vučića – aktivisti civilnog društva, političari, novinari… jednom rečju: građani. Crtanje meta na leđa i medijske hajke eskalirali su ponovo u najsiroviju primenu sile – razbijanje glava“, pisalo je u pozivu na protestnu šetnju Saveza za Srbiju.


Giljača: Vatrogasni punkt u Radovićima i dnevno dežurstvo u Kukoljini - Radio Tivat\nGiljača: Vatrogasni punkt u Radovićima i dnevno dežurstvo u Kukoljini\nPripadnici opštinske Službe zaštite od prije nekoliko dana nalaze se na novoj lokaciji na Opatovu nakon što je srušen hotel Tivat u kome je Služba bila skoro šest godine, od 14.jula 2016.godine. Proteklih godina vatrogasci su bili smješteni zbog same lokacije, ali i efikasnijeg rada, prije svega zbog pravovremenog izlaska na intervenciju, zahvaljujući mogućnosti direktnog izlaska na Jadransku magistralu.\nSlužba zaštite Tivat preselila se u objekat bivše kasarne koja je u dosta lošem stanju. „Ti objekti nisu bili za stanovanje, čak i infrastruktura je bila porušena, nije bilo ni vode ni struje. Opština je uložila sredstva da se objekat osposobi, odnosno dovede voda i struja. Kako su objekti nepovoljni za smještaj morali smo izgraditi privremeno kontejnersko naselje“, rekao je komandir Službe, Milorad Giljača.\nPrema informacijama iz Opštine, u rekosntrukciju objekta, kao i nabavka kontejnera, Opština je uložila oko 120 hiljada eura.\nTa lokacija, ističe Giljača, nije najsretnije rješenje jer je saobraćajnica od Opatova do Tivta najuža u tom pravcu i u slučaju hitne intervencije i kad se oslobodi prostor i sa jedne i sa druge strane opet je mali prostor za prolazak vatrogasnog vozila, objasnio je komandir Službe i naveo da im je u periodu kad je manji intenzitet saobraćaja sa pozicije Opatova do Krtola potrebno 23 minuta sa navalnim vozilom.\nMeđutim, tokom ljetnih mjeseci potrebno je mnogo više zbog gužvi i zastoja , istakao je Giljača i naveo da su zbog toga, a u saradnji sa DVD Krtoli, formirali punkt za područje poluostrva Luštica jer su dobrovoljci iz Radovića dobro uvježbani i opremljeni. Njima su opštine Herecg Novi i Tivat ustupile vatrogasna vozila koja su veoma dobro opremljena. Posjeduju opremu za prilaz vatri, pjenu za gašenje, razvalni alat i mogu da odreaguju kao profesionalni vatrogasci“, objasnio je komandir Službe.\n„Sa predstavnicima opštinske vlasti dogovorili smo da se otvori punkt, odnosono da se izdvoje određena sredstva kako bi imali profesionalno dežurstvo. Osam pripadnika društva raspoređeno je u četiri smjene, ali organizovano je i 24 satno prisustvo na njihovom punktu u MZ Radovići. Dobrovoljci iz Radovića zaduženi su za veći dio opštine jer područje Krtola pokriva skoro 54 posto teritorije opštine Tivat.\nOn je rekao da će, zbog problematičnosti lokacije na kojoj se Služba nalazi, uvesti i dnevni punkt i dnevnu patrolu sa jednim vozilom, pikapom koje će se nalaziti na lokaciji kružnog toga u Kukoljini. Tu će biti prisutni tokom najvećih saobraćajnih gužvi. Pratiće situaciji i u slučaju potrebe mogu pravovremeno reagovati i izaći na teren do dolaska velikog vatrogasnog vozila, istakao je Giljača.\nPored Krtoljana na području opštine aktivna su još dva društa, Tivat koje je smješteno u zgradi stare vatrogasnice i Boka u MZ Gradiošnica. „I oni su maksimalno kooperatni i tokom svake intervencije ne izostaje njihova pomoć i u ljudstvu i u mehanizaciji. U tri dobrovoljna društva aktivno je između 120 do 150 ljudi, naveo je Giljača i naglasio da se oni mogu angažovati u roku od oko par sati jer nisu na poziciji nego se moraju obavještavati i pozivati telefonom ili motorolom.\nKomandir opštinske Službe zaštite ističe da su, izuzev lokaliteta na kome su stacionirani, vatrogasci spremno dočekali požarnu sezonu. Problem im predstavlja i izlazak vozila na magistralni put jer je na tom potezu nepregledno, a i brzo se vozi, vozači ne znajuda se tamo nalazi Služba zaštite, objasnio je Giljača i naglasio da traže rješenje i za taj problem.\nMaja Dobrović: “Muzička škola Tivat daje đake koji se neće postidjeti svog sviranja ni pred najvećim autoritetima iz oblasti muzike”\nPočele probe za “Pokojnika”, premijera u Tivtu 30. jula\nPočele probe za "Pokojnika", premijera u Tivtu 30. jula


RTS :: Tumor jajnika može da se „nanjuši“ preko daha\nZdravlje Tumor jajnika može da se „nanjuši“ preko daha\nsubota, 19. sep 2020, 06:00 -> 06:06\n„To su praktično tragovi bolesti sadržani u dahu u obliku isparljivih molekula. Elektični nos nam pomaže da primetimo prisustvo ovih supstanci u dahu žena koje imaju rak jajnika i koji je na ovaj način moguće otkriti. Naše istraživanje je dalo obećavajuće rezultate za rano otkrivanje tumora koji nas navode da i dalje istražujemo“, ističe Raspaljezi.\n„Test je uspeo da identifikuje sve pacijentkinje koji su imali tumor na jajniku i iz tog razloga verujemo da 'e-nose' (to je za sada naziv testa) može biti korisna i neinvazivna tehnika za otkrivanje tumora na jajnicima“, objasnio je Raspaljezi.\nRaspaljezi je dodao i da je cilj da se nađe novi, efikasni test koji će imati visok senzibilitet (bar oko 80 odsto) i druge specifičnosti koje bi trebalo da daju blizu 100 odsto uspešnosti te i da se nadaju da će "elektronsi nos" biti upravo taj test.\n"Sada kada znamo da prepoznamo tragove bolesti u dahu, moramo da identifikujemo tačnu prirodu isparljivih jedinjenja, koji mogu biti korisni markeri za rano otkrivanje ove neoplazije", zaključuje Raspaljezi.


Na Exitu kompanije Navigator i Dell menjaju plaćanje tokenima za kartice – Personal magazin\nTokeni na Exit festivalu su prošlost! Dell u saradnji sa kompanijom Navigator omogućuje moderan i inovativan način plaćanja na najvećem regionalnom festivalu. Kompanija Dell, glavni IT sponzor ovogodišnjeg Exit festivala, zaljubljenicima…\nTokeni na Exit festivalu su prošlost! Dell u saradnji sa kompanijom Navigator omogućuje moderan i inovativan način plaćanja na najvećem regionalnom festivalu.\nKompanija Dell, glavni IT sponzor ovogodišnjeg Exit festivala, zaljubljenicima u dobru zabavu priprema nekoliko muzičkih i IT novosti. Zajedno sa softverskom kompanijom Navigator, Dell će omogućiti novi način plaćanja putem kartica koje će zameniti tokene. Posetioci će na festivalu uplatiti iznos koji žele i sve troškove plaćati prislanjanjem kartica na platni terminal. Takođe i ove godine Dell Silent Disco će posetiocima omogućiti da uživaju u jedinstvenom muzičkom doživljaju na tri različite frekvencije dostupne na slušalicama koje će dobiti na ulazu.\nDell Silent Disco\nOsim brojnih iznenađenja na Silent Disco floor-u, Dell najavljuje da će svi posetioci imati prilike da isprobaju najnoviji Inspiron 5523 ultrabook računar, kojeg korisnici u svakom trenutku mogu koristiti kao potpuno opremljenu pokrenutu kancelariju, multimedijalni studio ili kućni bioskop. Opremljen HD panelom i Dell Truelife tehnologijom, Dell Inspiron 5523 pruža visokokvalitetnu sliku i izuzetnu preciznost boja, a dostupan je i model sa ekranom osetljivim na dodir.\nDell je već drugu godinu zaredom IT sponzor Exit-a, najpoznatijeg letnjeg muzičkog festivala u regionu koji se održava od 2000. godine u Petrovaradinskoj tvrđavi u Novom Sadu. Ovaj festival se profilisao kao jedan od najzanimljivijih u Evropi, te je dosad već ugostio brojna zvučna imena, a ove godine će između ostalih nastupati Atoms For Peace, Bloc Party, Cee Lo Green, Nick Cave and the Bad Seeds i mnogi drugi.\nUz sponzorstvo Exit festivala, Dell održava tradiciju pružanja novih muzičkih iskustava brojnim ljubiteljima dobre muzike i zabave širom sveta. Na ovaj način, Dell nastavlja svoj niz podržavanja muzičkih događaja i festivala u svetu, među kojima su i sponzorstva MTV Europe Awards, kao i festivala Bonnaroo, Lollapalooze i Coachelle.\nNa Exitu kompanije Navigator i Dell menjaju plaćanje tokenima za kartice was last modified: June 19th, 2013 by Redakcija\nDellExit festivalExit Novi SadNavigatorPin ComputerPiNsofttokeni


Vesti online / Sport / Odbojka / Terzić: Značile bi nam pobede u poslednja tri meča\nTerzić: Značile bi nam pobede u poslednja tri meča\nSelektor Zoran Terzić rekao je da bi ženskoj odbojkaškoj reprezentaciji Srbije mnogo značila pobeda u poslednje tri utakmice Svetskog kupa, ali je ukazao da će to najviše zavisiti od ishoda prvog meča.\n"Sudeći prema kvalitetu, imamo realne šanse da dobijemo poslednje tri utakmice... To bi nam mnogo značilo - da turnir završimo na pravi način, a sigurno je da će prva utakmice najviše odlučiti o tome", rekao je Terzić.\nSrbija do sada ima tri pobede i pet poraza, a čekaju je još tri meča - protiv Dominikanske republike, Argentine i Alžira.\n"Dominikansa republika će nam verovatno biti najteži protivnik. Oni su pokazali da umeju da igraju na vrhunskom nivou, sa nekim iznenađenjima, a umeju da igraju sa mnogo grešaka. Sa pravim pristupom i dobrom igrom, sigurno možemo da ih dobijemo", rekao je Terzić.\nOdbojkašice su danas doputovale u Tokio, gde će trenirati danas i sutra, a meč protiv Dominikanske republike igra se u sredu rano ujutru.